|  |  |
| --- | --- |
|  **ROMÂNIA** **JUDEŢUL SUCEAVA****CONSILIUL LOCAL AL MUNICIPIULUI CÂMPULUNG MOLDOVENESC** |  **ANEXA NR. 2 la HCL 119/2025** |

ASOCIAȚIA DE DEZVOLTARE INTERCOMUNITARĂ (ADI)

**,,*****ECO-TRANSPORT CÂMPULUNG*** ***MOLDOVENESC-SADOVA*"**

*Mun. Câmpulung Moldovenesc, jud. Suceava, România*

*Str. 22 Decembrie nr.2, C.I.F.* *50389681*

*e-mail:transport@campulungmoldovenesc.ro*

**CONTRACT CADRU DE DELEGARE A GESTIUNII**

**SERVICIULUI DE TRANSPORT PUBLIC LOCAL DE PERSOANE PRIN CURSE REGULATE PE RAZA UNITĂȚILOR ADMINISTRATIV-TERITORIALE MEMBRE ALE ASOCIAȚIEI DE DEZVOLTARE INTERCOMUNITARĂ (****ADI)**

**,,ECO-TRANSPORT CÂMPULUNG MOLDOVENESC-SADOVA"**

**CAPITOLUL 1. PĂRŢILE CONTRACTANTE**

**1.1.** ASOCIAȚIA DE DEZVOLTARE INTERCOMUNITARĂ (ADI) **,,*ECO-TRANSPORT CÂMPULUNG MOLDOVENESC-SADOVA*"**, cu sediul în Câmpulung Moldovenesc, str. 22 Decembrie nr. 2, camera 38, judeţul Suceava, cod de identificare fiscală: 50389681, reprezentată de președinte Negură Mihăiţă, împuternicit în temeiul prevederilor Statutului și a Hotărârii nr. 1 a Adunării Generale a Asociaților legal constituită, din data de 03.10.2024, având calitatea de **delegatar**, şi

 **Societatea** \_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_ nr. \_\_\_\_, bl.\_\_\_\_\_, ap.\_\_\_\_\_\_,judeţul\_\_\_\_\_\_\_\_\_\_, înregistrată la Oficiul Registrului Comerţului de pe lângă Tribunalul \_\_\_\_\_\_\_\_\_\_\_\_\_\_, la nr. \_\_\_\_\_\_\_,

cod de identificare fiscală: \_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_, fax.: \_\_\_\_\_\_\_\_\_, având contul nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_, în calitate de **delegant**.

**1.2** Prezentul contract se încheie în baza legislației aplicabile în materia serviciilor publice de transport persoane prevăzută în anexa nr. 1 la prezentul contract și cu respectarea cerinţelor privind publicitatea intenţiei de atribuire a contractului, potrivit prevederilor art. 7 alin. (2) din Regulamentul (CE) nr. 1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului, cu modificările şi completările ulterioare, denumit în continuare Regulamentul (CE) nr. 1370/2007;

- Ordinul nr. 131/17.04.2019 (1401/17.04.2019) privind documentele standard şi contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unităţile administrativ-teritoriale, realizat cu autobuze, troleibuze şi/sau tramvaie;

 - Statutul Asociaţiei de dezvoltare intercomunitară (ADI)„Eco-transport Câmpulung Moldovenesc -Sadova”;

 - Raportul prin care a fost desemnat câştigătorul procedurii de atribuire a aprobarea delegării gestiunii Serviciului de transport public local de persoane prin curse regulate în Municipiul Câmpulung Moldovenesc nr. \_\_\_\_\_/\_\_\_\_\_\_\_\_\_.

**1.3. Definiţii** - în măsura în care nu se prevede altfel, termenii şi expresiile folosite în contract vor avea următorul înţeles:

|  |  |
| --- | --- |
| „A.N.R.S.C.” | Înseamnă Autoritatea Naţională de Reglementare pentru Serviciile Comunitare de Utilităţi Publice. |
| „Autoritate de autorizare” | Înseamnă structură locală cu atribuţii de reglementare, autorizare, monitorizare şi control al serviciilor publice de transport persoane, înfiinţată în cadrul aparatului de specialitate al Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”. |
| „Delegatar” | Înseamnă autoritatea locală competentă: Asociaţia de dezvoltare intercomunitară (ADI) „Eco-transport Câmpulung Moldovenesc -Sadova” care are competenţa legală de a delega gestiunea serviciului public de transport local de călători. |
| Delegant | Operatorul de transport care va avea competența legală de a presta serviciul de transport public de persoane prin curse regulate |
| „Compensație” | Reprezintă compensații de serviciu public, definite la art. 2 litera g) din Regulamentul (CE) nr. 1370/2007 drept orice beneficii, în special financiare, acordate direct sau indirect de către o autoritate competentă din fonduri publice în perioada de punere în aplicare a unei obligații de serviciu public sau în legătură cu perioada respectivă. |
| „Continuitatea Serviciului de transport public local” | Înseamnă capacitatea de menținere și reconstituire a funcțiilor esențiale ale serviciului public de transport, respectiv activitățile sau sarcinile pe care un delegant de transport public trebuie să le îndeplinească în siguranță pentru asigurarea limitată a serviciilor vitale pentru susținerea funcțiilor social/economice ale unei zone, în cazul unor situații perturbatoare previzionate sau de urgență. |
| „Contract” | Înseamnă prezentul Contract de delegare a gestiunii serviciilor publice de transport persoane, inclusiv toate anexele la acesta. Contractul este un contract de servicii publice, în conformitate cu prevederile art. 2 lit. i) din Regulamentul (CE) nr. 1370/2007. |
| Diferenţe de tarif | Înseamnă sumele acordate Operatorului de la bugetul de stat, din bugetele locale sau din bugetele altor instituţii stabilite prin lege, care intră în calculul Compensaţiei, în vederea acoperirii influenţelor financiare rezultate din gratuităţile şi reducerile de tarif la Titlurile de călătorie pentru anumite categorii de călători, potrivit capitolului 9 din prezentul Contract şi anexei nr. 7.  |
| „Drept exclusiv” | Înseamnă acel drept definit la art. 2 litera f) din Regulamentul (CE) nr. 1370/2007 care permite Delegantului prestarea anumitor servicii publice de transport de călători pe un anumit traseu sau grupă de trasee ori într-o anumită zonă din aria teritorială de competență a Delegatarului, cu excluderea oricărui alt asemenea delegant. |
| „Data intrării în vigoare” | Înseamnă data semnării prezentului Contract. |
| „Data începerii” | Înseamnă data începerii prestării Serviciului public de transport călători, respectiv la data semnării de către Părți a procesului verbal prevăzut în cuprinsul Capitolului 6 (*„Perioada de Mobilizare*”) din prezentul Contract. |
| „Efectul financiar net” | Înseamnă totalitatea efectelor financiare, pozitive sau negative, ale conformării Delegantului cu Obligaţia de serviciu public. Efectul financiar net va fi calculat potrivit Anexei la Regulamentul (CE) nr. 1370/2007 și va ține seama de costurile efective cu prestarea Obligației de serviciu public suportate de Delegant, reflectate în situațiile financiare anuale auditate ale acestuia, pe categoriile de costuri prevăzute în Anexa nr. 9. |
| „Licență de traseu” | Înseamnă actul tehnic şi juridic emis de Autoritatea locală competentă opozabilă față de organele cu atribuții de control în trafic, care atestă că Delegantul are dreptul să presteze serviciul public de transport călători, efectuat pe căi publice de transport rutier cu autobuze, pe un anumit traseu. |
| „Obligații de serviciu public” | Obligațiile de serviciu public sunt acele obligații definite de art. 2 litera e) din Regulamentul (CE) nr. 1370/2007, respectiv acele cerințe definite sau stabilite de către o autoritate competentă, pentru a asigura servicii publice de transport de călători de interes general, pe care un delegant, dacă ar ține seama de propriile sale interese comerciale, nu și le-ar asuma sau nu și le-ar asuma în aceeași măsură sau în aceleași condiții fără a fi retribuit. |
| „Partea” | Înseamnă Delegatar sau Delegantul. |
| „Părți” | Înseamnă Delegatar și Delegantul. |
| „Program de circulaţie” | Înseamnă documentul utilizat în transportul public de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii, zilele de circulație a curselor, intervalele de succedare a curselor locale sau, după caz, orele de sosire a curselor județene în/la stațiile publice/capetele de traseu. |
| „Programul de investiții” | Înseamnă Programul de investiții al Delegantului și Programul de Investiții al Delegatarului. |
| „Programul de transport” | Înseamnă documentul întocmit şi aprobat de Delegatar, prin care se stabilesc traseele, Programele de Circulaţie, numărul mijloacelor de transport necesare şi capacitatea minimă de transport pentru efectuarea transportului public de persoane prin curse regulate în aria teritorială de competență a Delegatarului. Programul de transport este ataşat la prezentul Contract ca Anexa nr. 2. |
| „Serviciu public de transport călători” | Înseamnă acel serviciu definit la art. 2 litera a) din Regulamentul (CE) nr. 1370/2007, ca fiind un serviciu de interes economic general, prestat către public în mod nediscriminatoriu şi continuu pe raza teritorială de competență a Delegatarului, potrivit Programului de transport. |
| „Sisteme de transport inteligent sau STI” | Înseamnă un ansamblu de sisteme în cadrul cărora se aplică tehnologii ale informației și comunicațiilor în domeniul transportului rutier, inclusiv infrastructură, vehicule și utilizatori, în gestionarea traficului și gestionarea mobilității, precum și pentru interfețe cu alte moduri de transport. STI poate cuprinde fără a fi limitat la acestea: sistemul de management și control în trafic, sistemul de informare a călătorilor, sistemul monitorizare și localizare prin GPS a autovehiculelor, sistemul electronic de taxare, sistemul de numărare a călătorilor, etc. |
| "Raportul lunar de constatare" | Înseamnă documentul întocmit în conformitate cu anexa nr. 7 la prezentul Contract, în baza căruia Entitatea contractantă plăteşte lunar Operatorului Compensaţia.  |
| „Tarif de călătorie” | Înseamnă prețul perceput de către Delegant de la călători în schimbul vânzării Titlurilor de călătorie, stabilit de către Delegatar, potrivit dispozițiilor legale și prezentului Contract. |
| „Titluri de călătorie” | Înseamnă orice bilete, abonamente, taxe de călătorie, legitimații de călătorie, carduri magnetice sau contactless ce permit deplasarea călătorilor beneficiari ai Serviciului public de transport călători, emise conform prevederilor legale. |

**CAPITOLUL 2. OBIECTUL CONTRACTULUI**

**2.1.** Obiectul prezentului contract îl constituie delegarea sarcinilor și responsabilităților către delegant cu privire la prestarea Serviciului public de transport public local de persoane prin curse regulate pe raza administrativ-teritorială a municipiului Câmpulung Moldovenesc și comuna Sadova, judetul Suceava, inclusiv dreptul şi obligaţia de a administra şi de a exploata infrastructura de transport aferentă serviciului.

**2.2.** Delegantul va presta Serviciul de transport public local de persoane, efectuat cu mijloace de transport, în conformitate cu obligațiile Serviciului prevăzute la Capitolul 3 din prezentul contract, pe traseele:

- Traseul nr. 1 Sadova - Podul Bucătarului, în lungime de 14 kilometri;

- Traseul nr. 2 Centru - Pârtia de schi Rarău în lungime de 7 kilometri.

**2.3.** Delegatarul îşi rezervă dreptul de a suplimenta, în condițiile legislației din materia achizițiilor publice, cantitatea serviciilor, fără organizarea unei noi proceduri de atribuire, în situația în care devine necesară prelungirea de trasee, introducerea de curse suplimentare sau noi stații. Contractul se poate modifica cu maxim 10% din valoare, în conformitate cu art.14 și art.241 din Legea nr.99/2016 cu modificările și completările ulterioare, art.17 alin. (1) lit.c) și art.27 alin. (2) lit. a) din Legea nr.92/2007 cu modificările și completările ulterioare.

**2.4.** Subcontractarea de către delegant de lucrări sau servicii conexe Serviciului de transport public se face numai în condiţiile prevăzute de legislaţia din domeniul achiziţiilor publice.

**CAPITOLUL 3. OBLIGAŢII SERVICIULUI PUBLIC**

**3.1.** În conformitate cu termenii şi condiţiile prezentului contract, delegantul îndeplineşte Serviciul de transport public local cu respectarea următoarelor obligații:

a) aplică tarifele de călătorie aprobate de delegatar şi prestează serviciile de transport pentru categoriile sociale de călători care beneficiază de reduceri/gratuităţi în conformitate cu politicile naționale de transport și cu hotărârile adoptate de către Consiliul Local al municipiului Câmpulung Moldovenesc și alConsiliul Local al comunei Sadova;

b) prestează Serviciul de transport public local în conformitate cu principiile continuităţii, regularităţii şi capacităţii prevăzute în programul de transport;

c) prestează Serviciul de transport public local în conformitate cu indicatorii de calitate prevăzuţi în Anexa nr. 4 la prezentul contract;

d) respectă standardele şi cerinţele de siguranţă şi securitate prevăzute în prezentul contract și în legislația din domeniul transportului public de călători;

 e) prestează Serviciul public de transport călători cu vehiculele prevăzute în prezentul Contract, potrivit Anexei nr. 3.

f) are dreptul exclusiv de a presta Serviciul de transport public local pe durata contractului, în conformitate cu prevederile Caietului de sarcini si a Regulamentului serviciului, sub controlul Asociației de dezvoltare intercomunitară (ADI) „Eco-transport Câmpulung Moldovenesc -Sadova” .

**CAPITOLUL 4. CATEGORII DE BUNURI FOLOSITE ÎN REALIZAREA CONTRACTULUI**

**4.1.** În derularea contractului de delegare, delegantul va utiliza următoarele categoriide bunuri:

a) Bunuri de retur: bunurile publice puse la dispoziție de către proprietar către delegant în scopul executării Contractului, prevăzute în Anexa nr. 3.1, bunurile de natura domeniului public nou creat sau cele existente, dezvoltate şi modernizate cu subvenţii pentru investiţii de la bugetul local sau central precum şi cele realizate de delegant în conformitate cu Programul de investiţii şi care, la încetarea Contractului, revin de plin drept, gratuit şi libere de orice sarcini, proprietarului;;

b) Bunuri de preluare: bunurile dobândite de către delegant cu acordul delegatarului, rezultate prin folosirea surselor de finanţare proprii în condiţiile legii, care aparţin delegantului şi care sunt, utilizate de acesta în scopul executării Contractului;

c) Bunuri proprii: respectiv bunurile care aparţin delegantului şi care sunt utilizate de către acesta în scopul executării Contractului, pe durata acestuia.

**4.2.** Delegantul este responsabil de funcţionarea Serviciul de transport public local prin curse regulate şi de exploata bunurile şi dotările proprii pe riscurile şi pe răspunderea sa, conform prezentului contract.

**CAPITOLUL 5. DURATA CONTRACTULUI**

**5.1.** Durata contractului este de 4 ani, începând de la data intrării în vigoare, în conformitate cu prevederile art. 28 alin. (1) lit. a) din Legea serviciilor de transport public local nr. 92/2007, cu modificările și completările ulterioare.

**5.2.** Durata contractului poate fi prelungită prin act adiţional, pentru o perioadă de cel mult jumătate din durata inițială, în conformitate cu prevederile art. 4 alin. (4) din Regulamentul (CE) 1370/2007.

**5.3.** Delegatarul are dreptul, în conformitate cu prevederile art. 5 alin. (5) din Regulamentul (CE) nr. 1370/2007, de a prelungi durata contractului ca măsură de urgență, în cazul unei perturbări a serviciilor sau în cazul riscului iminent de producere a unei asemenea perturbări, pentru o perioadă ce nu poate depăși doi ani.

**CAPITOLUL 6. PERIOADA DE MOBILIZARE**

**6.1.** Perioada de mobilizare cuprinde durata dintre data intrării în vigoare a contractului și data de începere efectivă a prestării Serviciului.

**6.2.** Perioada de mobilizare este de maximum 30 zile de la data intrării în vigoare a prezentului contract, dacă părțile nu convin în scris prelungirea acestei perioade, în care delegantul are obligația să prezinte delegatarului următoarele:

1. copii după actele doveditoare privind angajarea personalului necesar pentru prestarea Serviciului, inclusiv personal cu atribuții pentru repararea și întreținerea mijloacelor de transport și managerul de transport, însoțite de dovada calificării profesionale aferentă fiecărei activități prestate de personalul angajat;
2. mijloacele de transport cu care s-a angajat prin Ofertă, în stare bună de funcţionare şi dotate conform cerinţelor din Caietul de Sarcini;
3. copii după actele doveditoare privind infrastructura aflată la dispoziția delegantului;
4. copii după actele doveditoare privind stabilirea domiciliului fiscal și înființarea punctului de lucru/sucursalei/filialei în aria teritorială de competență a delegatarului (în cazul în care delegantul are sediul social într-un alt județ sau într-un alt stat membru al Uniunii Europene);
5. dovada constituirii garanției de bună execuție a contractului, în cuantumul prevăzut în prezentul contract.
6. copii după contractele de asigurare a persoanelor transportate şi a bagajelor acestora, inclusiv contractele de asigurare obligatorie RCA, licențe necesare pentru exercitarea Serviciului de transportul public local, eliberate de autoritățile competente, potrivit prevederilor legale în vigoare;

g. documentele doveditoare privind prestarea serviciului spălare și igienizare ale mijloacelor de transport în conformitate cu art. 14 alin. (2) lit. a) din Legea nr. 92/2007, cu modificările și completările ulterioare şi art. 6 lit. f) din Anexa nr. 2 la Ordinul nr. 972/2007.

**6.3.** În termen de maximum 2 (două) zile lucrătoare de la data îndeplinirii de către delegant a tuturor obligațiilor prevăzute la pct. 6.2. ori de la data expirării perioadei de mobilizare, părțile vor încheia procesul-verbal de constatare a îndeplinirii obligațiilor din perioada de mobilizare.

**6.4.** Dacă oricare dintre obligațiile prevăzute la pct. 6.2., inclusiv semnarea procesului-verbal de constatare a îndeplinirii obligațiilor din perioada de mobilizare, nu a fost îndeplinită și nici nu s-a renunțat la ea în momentul sau înaintea expirării termenului prevăzut la pct. 6.2., atunci, cu excepția cazului în care părțile convin altfel în scris, delegatarul poate denunța unilateral prezentul contract, prin notificarea delegantului, acesta din urmă având obligația să plătească daune-interese în valoare de 0,1 % din valoarea contractului, în termen de 30 de zile de la data expirării termenului prevăzut la pct. 6.2.

**6.5.** Pe durata perioadei de mobilizare, părțile vor coopera în sensul că își vor asuma toate obligațiile necesare și vor depune toate diligențele pentru ca efectuarea Serviciului să poată începe în termenul prevăzut la pct. 6.2., astfel cum a fost prelungit, dacă este cazul, și se vor informa reciproc cu privire la datele la care estimează că vor îndeplini obligațiile ce le revin, precum și cu privire la orice alte aspecte de interes în legătură cu stadiul îndeplinirii acestor obligații ori la activitățile întreprinse în vederea îndeplinirii acestora.

**6.6.** În cazul în care doi sau mai mulţi agenți economici participă la procedură în asociere, se vor desfăşura, suplimentar, următoarele activităţi:

a) înmatricularea la Oficiul Registrului Comerţului de pe lângă Tribunalul Suceava a noii societăţi comerciale, rezultată ca urmare a obligaţiilor asumate de membrii asocierii, prin Acordul de asociere, precum şi prezentarea certificatului de înmatriculare a societăţii (copie conformă cu originalul) şi a certificatului constatator;

b) Perioada de mobilizare va lua sfârşit la data de începere a prestării Serviciului, atunci când toate condiţiile prevăzute în acest sens de contractul de delegare încheiat vor fi îndeplinite şi confirmate printr-un proces-verbal de constatare încheiat în acest sens.

**CAPITOLUL 7. REDEVENŢA**

**7.1.** În schimbul dreptului şi obligaţiei de exploatare a bunurilor publice, reprezentate de infrastructura de transport, delegantul se obligă să plătească delegatarului, conform prevederilor art. 29 alin. (11) lit. m) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, o redevenţă anuală în cuantum de 30.000 lei/an, care se achită în 4 rate trimestriale egale. Redevența va fi indexată anual cu rata inflației publicată de Institutul Național de Statistică.

**7.2.** Delegantul va achita redevenţa pentru trimestrul în curs, până la data de 15 a primei luni a trimestrului următor, celui pentru care redevenţa este datorată, respectiv 15 aprilie, 15 iulie, 15 octombrie şi 15 ianuarie.

**7.3.** Pentru nerespectarea termenului de plată a redevenţei, delegantul datorează delegatarului penalităţi de întârziere , în procent de 0,1% din suma neachitată pentru fiecare zi de întârziere, în conformitate cu legislaţia în vigoare.

**7.4.** În caz de întârziere la plată a redevenţei cu 90 de zile, delegatarul va executa garanţia constituită de delegant cu suma datorată de acesta.

**7.5.** În cazul suspendării activității de transport public local de persoane din motive neimputabile delegantului, pentru o perioadă mai mare de 30 de zile, cu notificarea și acordul părților, plata redevenței datorate se diminuează proporțional cu perioada de suspendare a activității.

**7.6.** Cuantumul redevenței anuale va fi încasat în totalitate de UAT Municipiul Câmpulung Moldovenesc în calitate de lider de asociere.

**7.7.** Plata redevenței se va face în contul RO49TREZ59221A300530XXXX, deschis la Trezoreria municipiului Câmpulung Moldovenesc, Codul de identificare fiscală este 4842400.

**CAPITOLUL 8. GARANŢIA DE BUNĂ EXECUȚIE**

**8.1.** În termen de cinci zile lucrătoare de la data intrării în vigoare (semnării) prezentului contract, delegantul este obligat să constituie, cu titlu de garanţie de bună execuție, în contul delegatarului, o sumă în lei reprezentând 0,5 % din valoarea contractului, fără T.V.A.

**8.2.** Din garanţia de bună execuție se reţin, dacă este cazul, penalităţile şi orice alte sume datorate delegatarului și neachitate de către delegant, în baza contractului.

**8.3.** Termenul de 5 zile lucrătoare de la data semnării contractului prevăzut la art. 8.1 poate fi prelungit la solicitarea justificată a contractantului, fără a depăşi 15 zile de la data semnării contractului.

**8.4**. Garanţia de bună execuție va fi încasată în totalitate de de UAT Municipiul Câmpulung Moldovenesc în calitate de lider de asociere șise poate constitui :

- prin virament bancar: Primăria Câmpulung Moldovenesc, CIF 4842400, IBAN RO36TREZ5925006XXX000051 –Trezoreria Câmpulung Moldovenesc;

- în cont deschis de delegant la Trezoreria Câmpulung Moldovenesc, cont aflat la dispoziția delegatarului;

- instrumente de garantare emise în condiţiile legii astfel:

 (i) scrisori de garanţie emise de instituţii de credit bancare din România sau din alt stat;

 (ii) scrisori de garanţie emise de instituţii financiare nebancare din România sau din alt stat;

 (iii) asigurări de garanţii emise:

 - fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

 - fie de societăţi de asigurare din state terţe prin sucursale autorizate în România de către Autoritatea de Supraveghere Financiară.

 **8.5.** Garanţia de bună execuție trebuie să fie constituită în suma corespunzătoare nivelului ofertat şi pentru toată durata Contractului delegării gestiunii Serviciului de transport public local de persoane. Garanția de bună execuție se reîntregește dacă a fost executată parțial sau integral.

 **8.6**. Delegatarul are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie sectorială dacă nu a ridicat până la acea dată pretenţii asupra ei.

**CAPITOLUL 9. DIFERENŢELE DE TARIF**

**9.1.** Delegantul este obligat să transporte toate persoanele care dețin un titlu de călătorie valabil.

**9.2.** Delegantul este obligat să emită titluri de călătorie pentru toate categoriile de călători care beneficiază de reduceri și gratuităţi, potrivit prevederilor legale și hotărârilor Consiliului Local al municipiului Câmpulung Moldovenesc și alConsiliul Local al comunei Sadova.

**9.3.** Sumele aferente Diferenţelor de tarif se estimează anual şi se prevăd în bugetele autorităţilor competente.

**9.4.** Acoperirea diferențelor de tarif acordate delegantului se va face până la valoarea integrală a titlurilor de călătorie utilizate, în baza numărului de titluri de călătorie cu valoare redusă vândute și a numărului de titluri de călătorie de care beneficiază gratuit fiecare categorie de călători, în luna respectivă, dovedite prin rapoartele lunare ale sistemului electronic de taxare și ale sistemului de numărare a călătorilor și a altor documente justificative stabilite prin acte normative.

**9.5.** Plata diferențelor de tarif către delegant se va face lunar de către delegatar prin UAT Municipiul Câmpulung Moldovenesc în calitate de lider de asociere, în baza facturii emise de către delegant şi a documentației justificative. Delegantul are obligaţia de a emite factura până la data de 10 a lunii următoare celei pentru care se face decontarea, la care va anexa documentația justificativă care conține dovezile prevăzute la art. 9.4 pentru fiecare categorie de călători care beneficiază de reduceri și gratuități.

**9.6.** Delegatarul are obligația să facă plata diferențelor de tarif în termen de 30 de zile de la emiterea facturii și a documentației justificative depusă de către delegant.

**9.7.** Suma reprezentând Diferenţele de tarif pentru luna respectivă facturată intră în calculul Compensaţiei, indiferent de stadiul plăţii facturii pentru diferenţele de tarif.

**CAPITOLUL 10.**

 **10.1**. Delegatarul prin UAT Municipiul Câmpulung Moldovenesc în calitate de lider de asociere va plăti delegantului Compensaţia pentru acoperirea costurilor de exploatare plus un profit rezonabil în cazul în care impune obligaţii de serviciu public şi/sau obligaţii tarifare privind practicarea unor tarife de călătorie sub nivelul tarifului mediu pe călătorie (lei/călătorie) ofertat/aplicat şi fundamentat de către Delegatar în conformitate cu structura pe elemente de cheltuieli prevăzută în anexa la normele-cadru aprobate prin Ordinul preşedintelui A.N.R.S.C. nr. 272/2007.

 **10.2.** Sumele aferente Compensaţiei se prevăd în bugetul local şi se estimează anual de către Delegatar potrivit formulei:

 C anuală = (Tcm - Tc) x N estimat călători

 unde:

 **C anuală** [lei] - reprezintă Compensaţia anuală estimată a fi plătită Delegatarului;

 Tcm [lei/călătorie] - tariful mediu pe călătorie, ofertat şi fundamentat de către Delegatar în conformitate cu prevederile din Ordinul preşedintelui A.N.R.S.C. nr. 272/2007;

 Tc [lei/călătorie] - tariful de călătorie, impus de Delegatar pe criterii sociale;

 N estimat căl. - numărul de călătorii estimate a fi efectuate în anul de referinţă.

**10.3.** Compensaţia lunară plătită Delegatarului se calculează după următoarea formulă:

 C lunară = CE + Pr - V

 unde:

 **C** lunară [lei] - reprezintă Compensaţia lunară plătită Delegatarului;

 **CE** [lei] - total cheltuieli eligibile, la nivelul cheltuielilor de exploatare şi cheltuielilor financiare suportate de Delegatarului pentru îndeplinirea Obligaţiilor de serviciu public, condiţiilor de mediu impuse şi a tuturor cerinţelor prevăzute în prezentul Contract, fundamentate în conformitate cu structura pe elemente de cheltuieli prevăzută în anexa la Normele-cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, prin aplicarea principiilor privind stabilirea cheilor de repartizare a cheltuielilor indirecte şi cheltuielilor generale şi administrative între activităţile desfăşurate de Delegant, potrivit anexei nr. 8 la prezentul Contract. Amortizarea investiţiilor realizate de Delegatar din fonduri publice nu este eligibilă pentru calculul CE;

 **Pr** [lei] - reprezintă profitul rezonabil al Delegatarului, reprezentând o rată de rentabilitate a capitalului normală pentru sectorul de activitate de transport public şi care ţine seama de nivelul de risc al serviciului public de transport suportat de Delegatar, aplicată la total costuri eligibile. Rata profitului rezonabil stabilită de Delegant, pentru întreaga durată de valabilitate a Contractului, care se aplică la total cheltuieli eligibile CE este de maxim [6]%;

 **V** [lei] - reprezintă totalitatea veniturilor generate în legătură cu prestarea serviciului public de transport de către Delegatar, pentru luna pentru care se acordă Compensaţia, respectiv venituri din vânzarea Titlurilor de călătorie la care Delegatarul este îndreptăţit, venituri din alte activităţi legate de prestarea serviciului public de transport şi Diferenţele de tarif la care Delegatarul este îndreptăţit potrivit prezentului Contract.

**10.4.** Compensaţia se calculează şi se plăteşte cumulat pentru toate obligaţiile tarifare impuse şi pentru serviciile publice de transport efectuate cu toate tipurile de mijloace de transport.

**10.5.** Compensaţia va fi plătită Delegantului, în baza Raportului lunar de constatare şi a facturii emise de acesta. Raportul lunar de constatare se întocmeşte de către Delegant, potrivit anexei nr. 7.1, şi se depune la registratura Delegatarului până la data de 10 a lunii următoare celei pentru care se plăteşte Compensaţia, Raportul lunar de constatare se analizează şi semnează de către Delegatar până la data de 20 a lunii următoare celei pentru care se plăteşte Compensaţia.

**10.6.** În cazul în care sumele înscrise în Raportul lunar de constatare nu sunt agreate de către Delegatar, acest lucru va fi menţionat în Raportul lunar de constatare, iar Delegatarul prin UAT Municipiul Câmpulung Moldovenesc în calitate de lider de asociere va plăti suma necontestată în termenul prevăzut la pct. 10.7 de mai jos, urmând ca pentru partea Compensaţiei contestată, Părţile să acţioneze potrivit capitolului 22.

**10.7.** Delegantul are obligaţia de a întocmi şi trimite factura pentru plata compensaţiei în termen de 5 zile de la semnarea Raportului lunar de constatare. Delegatarul prin UAT Municipiul Câmpulung Moldovenesc în calitate de lider de asociere are obligaţia de a plăti compensaţia Delegantului în termen de 30 de zile de la emiterea facturii.

**10.8.** În vederea evitării efectului financiar negativ cât şi a supracompensării, în termen de 30 de zile de la aprobarea situaţiilor financiare anuale, Delegantul va întocmi decontul anual pentru calculul Compensaţiei anuale, potrivit anexei nr. 7.2.

**10.9.** În cazul în care Compensaţia acordată Delegantului pentru anul anterior este mai mare decât compensaţia anuală calculată potrivit pct. 10.8, Delegantul va vira în contul Delegatarul - UAT Municipiul Câmpulung Moldovenesc diferenţa, rezultată în termen de 30 zile calendaristice de la stabilirea compensaţiei anuale. În mod corespunzător, în cazul în care compensaţia acordată Delegantului pentru anul anterior este mai mică decât Compensaţia calculată potrivit pct. 10.8. Delegatarul- prin UAT Municipiul Câmpulung Moldovenesc va vira în contul Delegantului diferenţa rezultată în termen de 30 zile calendaristice de la stabilirea compensaţiei anuale, iar dacă suma necesară nu se încadrează în prevederile bugetare aprobate Delegatar va vira partea rămasă din compensaţia anuală în termen de 90 zile calendaristice de la rectificarea bugetului.

**10.10.** Părţile vor datora penalităţi de întârziere în cuantum de 0,1% din suma datorată, pentru fiecare zi de întârziere, în cazul în care nu virează la timp sumele datorate stabilite conform prezentului capitol.

**10.11.** Delegantul poate solicita, în cursul anului, ajustarea/modificarea tarifului mediu pe călătorie [lei/călătorie] , în conformitate cu prevederile din Ordinul preşedintelui A.N.R.S.C. nr. 272/2007.

**10.12.** Sumele ce urmează a fi acordate anual Delegantului cu titlu de Compensaţie vor fi aprobate de către autoritățile deliberative în funcţie de estimările iniţiale şi vor putea fi supuse rectificărilor ulterioare de buget, în vederea asigurării necesarului de sume până la sfârşitul anului.

**10.13.** În situaţia în care prin normele fiscale se prevede ca această compensaţie să intre în baza de impozitare a TVA, atunci la sumele plătite cu titlu de Compensaţie se va aplica TVA.

**CAPITOLUL 11. TARIFE Şl TITLURI DE CĂLĂTORIE**

**11.1.** Delegatarul va stabili și aproba Tarifele de călătorie, iar Delegantul va încasa veniturile din vânzarea Titlurilor de călătorie pentru Serviciile publice de transport călători prestate în baza prezentului Contract.

**11.2.** La data începerii prezentului contract, delegantul Serviciului de transport public local de persoane prin curse regulate va practica tarifele rezultate în urma licitaţiei:

a) \_\_\_\_ lei preţul - pentru o călătorie;

b) pentru categoriile de persoane speciale, care conform legislației în vigoare beneficiază de gratuități/reduceri pentru transportul public local, se vor emite carduri/ legitimații de călătorie astfel:

- pentru elevi se vor emite abonamente/carduri care se vor încărca electronic lunar cu un număr de călătorii egal cu numărul de zile lucrătoare (dus- întors), pe toată durata anului școlar;

- pentru celelalte categorii speciale se vor emite abonamente/carduri care se vor încărca electronic lunar cu un număr de maxim 15 călătorii dus-întors.

 Metodologia de acordare a facilităților pentru transportul public local este cuprinsă în anexa nr. 9, la prezentul contract.

c) delegantul poate pune la dispoziția călătorilor și un card de călătorie tip abonament lunar a cărui preț se va calcula având în vedere numărul de călătorii solicitat pentru o lună la care se aplică o reducere de maxim 30% din valoare.

**11.3.** Tarifele pentru serviciul de transport public local de călători efectuat prin curse regulate se pot ajusta periodic pe baza cererilor primite de la delegant, în baza creşterii indicelui preţurilor de consum faţă de nivelul existent la data precedentei ajustări. Nivelul tarifelor pentru Serviciul de transport public local de persoane efectuat prin curse regulate se determină pe baza analizei situaţiei economico-financiare a delegantului, precum şi a influenţelor reale primite în costuri, determinate de evoluţia preţurilor pe economie.

**11.4.** Modificarea oricărui tarif privind transportul public local de călători efectuat prin curse regulate se poate stabili, ajusta, numai pe baza Normelor-cadru stabilite de către Autoritatea Naţională de Reglementare pentru Serviciile Comunitare de Utilităţi Publice prin Ordinul nr. 272/12.12.2007, valoarea contractului urmând a se va modifica proporțional.

Stabilirea, ajustarea şi modificarea nivelului tarifelor de călătorie pentru toate tipurile de Titluri de călătorie se aprobă prin hotărâre a delegantului, în conformitate cu prevederile Ordinului preşedintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane.

Oricare dintre părţi poate solicita ajustarea preţului pentru prestaţiile efectuate în perioada pentru care se solicită decontarea serviciilor, cu condiţia evidenţierii influenţei corecte pe care o exercită situaţia ce justifică ajustarea preţului, atunci când se constată creşterea/diminuarea costurilor pe baza cărora s-a fundamentat Preţul Contractului.

Ajustarea şi modificarea nivelului tarifului mediu T (cm) lei/călătorie pentru serviciile publice de transport public local de persoane se fac, în situaţiile prevăzute de art. 25 din Ordinul nr. 272/2007 al președintelui A.N.R.S.C., cu modificările şi completările ulterioare, potrivit formulei:

 Tcm1 = Tcm + Δcm (lei/călătorie), unde:

 Tcm - tariful mediu ajustat pentru acelaşi gen de transport (lei/călătorie);

 Tcm 1- tariful mediu actual pentru acelaşi gen de transport (lei/călătorie);

 Δcm - creşterea cheltuielilor totale determinată de influenţele reale primite în costuri - (lei).

În cazul în care valoarea compensaţiei nu acoperă costurile aferente activităţii supuse obligaţiei tarifare, valoarea compensaţiei pentru activitatea respectivă este egală cu diferenţa dintre costurile şi veniturile activităţii respective plus un profit rezonabil.

 Ajustarea tarifelor pentru serviciile publice de transport public local de persoane se fundamentează pe tipurile de venituri specifice fiecărui operator de transport rutier/transportator autorizat, respectiv: bilete, abonamente, cartele magnetice şi alte tipuri de abonamente.

Ajustarea şi modificarea tarifului mediu lei/călătorie se aprobă de către Consiliul Local al municipiului Câmpulung Moldovenesc și Consiliul Local al comunei Sadova la cererea operatorilor de transport rutier, pe baza documentelor prevăzute la art. 20 şi a indicaţiilor prevăzute la art. 25 alin. (3) pct. 3.8 sau, după caz, art. 27 alin. (3) pct. 3.8. din Ordinul nr. 272/2007 al președintelui A.N.R.S.C. nr. 272/2007, cu modificările şi completările ulterioare.

Tarifele de călătorie Tc se recalculează şi se aprobă de către Consiliul Local al municipiului Câmpulung Moldovenesc și Consiliul Local al comunei Sadova în funcţie de nivelul tarifului mediu ajustat/modificat Tm (1) (lei/călătorie).

**11.5.** Tarifele ajustate sau modificate vor intra în vigoare de la data aprobării lor de către delegatar şi nu pot avea caracter retroactiv. Urmare a ajustări/ modificării tarifului mediu pe călătorie [lei/călătorie] proporțional se va modifica și valoarea contractului;

**11.6.** Controlul titlurilor de călătorie în mijloacele de transport pentru serviciul delegat pe raza teritorială de competență a delegatarului este realizat de către delegant prin personal propriu cu atribuţiuni în acest sens /de împuternicit de către primarul municipiului Câmpulung Moldovenesc, şi/sau de către Poliţia Locală, personalul tehnic al Asociației .

**11.7.** Delegantul are obligaţia de a organiza şi presta activitatea de vânzare a titlurilor de călătorie. În acest sens, delegantul se obligă să asigure emiterea titlurilor de călătorie şi distribuirea acestora. Costurile emiterii titlurilor de călătorie vor fi suportate de delegant, iar în mijloacele de transport se vor asigura și POS-uri terminale de plată pentru plata cu card sau alte modalități electronice de plată.

**11.8.** Dacă pe parcursulderulării contractului delegatarul face investiții pentru modernizarea mijloacelor de transport puse la dispoziție, prin dotarea cu STI- Sistem inteligent de taxare, delegantul va facilita la cererea delegatarului implementa acest sistem de plată.

**11.9.** Gestiunea sistemului de taxare electronică și a sistemului de numărare a călătorilor revine în sarcina delegantului, pe întreaga durată a Contractului.

**11.10.** Pentru realizarea decontărilor între Operator şi alţi operatori, din vânzarea Titlurilor de călătorie pentru Serviciile publice de transport prestate de către fiecare operator, se va lua în considerare numărul de călătorii efectuate. Dovada se va face prin rapoartele lunare ale sistemului electronic de taxare.

**CAPITOLUL 12. INVESTIŢII**

**12.1.** Delegantul are obligaţia prestării în cele mai bune condiții a Serviciului de transport public local de persoane.

**12.2.** Delegatarul are obligația să faciliteze delegantului autorizarea lucrărilor şi investiţiilor pe domeniul public şi privat în conformitate cu reglementările legale în vigoare (dacă este cazul).

**12.3.** Activităţile de implementare a investiţiilor din programul de investiţii al delegatarului, desfăşurate de delegant în baza prezentului contract (dacă este cazul), se consideră activităţi eligibile pentru calculul cheltuielilor aferente obligaţiilor de serviciu public, fundamentate conform prevederilor din Ordinul președintelui A.N.R.S.C. nr. 272/2007.

**12.4.** Având în vedere proiectele de investiții ale autorității locale referitoare la serviciul de transport public de persoane, pe durata contractului de delegare de gestiune delegantul nu are obligația realizării de investiții.

**12.5.** În cazul în care delegatarul are propuneri de investiții pentru buna desfășurare a serviciului, acestea se supun aprobării delegatarui și, în urma acceptului delegatarului, cheltuielile în legătură cu implementarea investiţiilor se evidenţiază distinct şi se comunică după recepţia lucrărilor delegatarului pentru înregistrare în evidenţa bunurilor de natura domeniului public, care se pun la dispoziţia delegantului.

**12.6.** Costurile aferente investiţiilor realizate de delegant vor fi luate în considerare pentru calculul Compensaţiei, cu respectarea prevederilor legale în vigoare.

**CAPITOLUL 13. SISTEMUL ȘI SERVICIUL DE TRANSPORT PUBLIC**

**13.1. Infrastructura de transport**

**13.1.1.** Infrastructura de transport este cea definită de art. 14 din Legea nr. 92/2007 ca fiind infrastructura tehnico-edilitară specifică care, împreună cu mijloacele de transport formează sistemul de transport public.

**13.1.2.** Delegantul are dreptul şi obligaţia de a administra componentele din sistemul de transport public, care reprezintă infrastructura de transport pusă la dispoziție de către delegatar în baza procesului-verbal de predare-preluare a bunurilor publice, anexă la prezentul Contract, împreună cu infrastructura de transport proprie utilizată pentru prestarea serviciului.

**13.1.3.** Delegatarul are obligaţia de a administra și responsabilitatea de a întreține componentele infrastructurii de transport aferente infrastructurii tehnico-edilitare utilizate pentru efectuarea Serviciului public de transport călători care nu sunt puse la dispoziția delegantului, precum străzi, stații autobuz, etc.

**13.1.4.** Delegantul va întocmi un program anual de revizie, de întreţinere şi reparare a infrastructurii de transport prevăzută la pct. 13.1.2, până la data de 31 octombrie a anului precedent celui pentru care se întocmeşte, cu scopul de a asigura menţinerea infrastructurii de transport într-o condiţie tehnică optimă de funcţionare, pe care îl va trimite spre aprobare delegatarului.

**13.1.5.** Infrastructura serviciul de transport public pusă la dispoziție în cadrul contractului, prevăzută în anexa nr. 3 este nouă, în perioada de garanție, conform documentației anexate. Atât reviziile cât și alte intervenții și sau reparații sunt gratuite pentru delegant, acestea fiind în sarcina furnizorului autovehiculelor și echipamentelor. După stabilirea programului de revizie sau în cazul unor neconformități în funcționare, delegantul se va adresa furnizorului pentru soluționarea celor semnalate, în baza contractului de delegare.

**13.1.6.** Independent de executarea programului anual de întreţinere şi reparare a infrastructurii de transport întocmit şi aprobat potrivit pct. 13.1.4 de mai sus, delegantul va asigura lucrări de reparaţie ori de câte ori este necesar, în caz de accidente ori alte cazuri de avarie a infrastructurii, în cel mai scurt timp, dar nu mai târziu de 3 zile de la producerea evenimetului, în vederea asigurării continuităţii şi siguranţei prestării Serviciului public de transport călători.

**13.2. Condiţii de exploatare a sistemului de transport**

**13.2.1**. Exploatarea sistemului de transport public se va realiza de delegant în concordanţă cu reglementările specifice şi legislaţia aplicabilă în vigoare, în baza autorizării exercitării activității de transport acordată de către autorităţile competente, conform prevederilor legale.

**13.2.2.** Delegantul are obligaţia să exploateze sistemul de transport în condiţiile prevăzute în Programul de transport şi a celorlalte Obligaţii de serviciu public stabilite prin prezentul Contract.

**13.3. Elaborarea programului de transport**

**13.3.1.** Delegatarul este responsabil de întocmirea programului de transport.

**13.3.2.** Numărul total de kilometri din Programul de transport nu va putea varia de la un an la altul cu mai mult de 10% în plus, sau 10% în minus, faţă de numărul de kilometri din anul anterior, decât cu acordul expres prealabil şi scris al delegantului.

**13.3.3.** Programul de transport va putea fi modificat oricând pe parcursul derulării contractului, unilateral de către delegatar, pe baza unor criterii obiective, având la bază studiul de mobilitate, studii de trafic, necesităţi generate de lucrări la infrastructura de transport, sau evenimente speciale. Delegantul are obligaţia de a implementa programul de transport astfel modificat, în termen de 15 zile de la primirea notificării în acest sens de la delegatar.

**13.4. Cerinţele standard pentru mijloacele de transport**

**13.4.1.** Delegantul va presta Serviciul de transport public local cu mijloace de transport puse la dispoziție de către delegatar, potrivit proceselor-verbale de predare-preluare a bunurilor publice, anexe la prezentul Contract.

**13.4.2 .** Delegantul poate folosi pentru prestarea Serviciului public de transport călători numai mijloace de transport care îndeplinesc, cumulative, următoarele condiţii:

- respectă cerinţele legale privind siguranţa în trafic şi protecţia mediului;

- deţin toate autorizaţiile, licenţele şi celelalte documente cerute de lege în scopul prestării Serviciului public de transport călători.

**13.4.3.** La data începerii prezentului Contract delegantul va presta serviciul cu mijloacele de transport puse la dispoziție de către Municipiul Câmpulung Moldovenesc.

**13.5. Siguranţa**

**13.5.1.** Delegantul este singurul responsabil de siguranţa călătorilor săi.

**13.5.2.** Călătorii şi bunurile acestora vor fi asigurate de delegant pentru consecinţele accidentelor de trafic. În acest sens, delegantul are obligaţia de a încheia şi menţine valabile, pe toată durata contractului, poliţe de asigurare pentru asigurarea călătorilor şi a bunurilor acestora. Delegatarul are dreptul de a verifica în orice moment poliţele de asigurare încheiate.

**13.5.3.** Mijloacele de transport şi personalul folosit de delegant pentru prestarea Serviciului de transport public local trebuie să respecte toate cerinţele legale privind siguranţa rutieră, siguranţa călătorilor şi a conducătorilor mijloacelor de transport.

**13.6. Calitatea Serviciului**, **reclamațiile călătorilor**

**13.6.1.** Indicatorii de performanţă ce trebuie respectaţi de delegant şi monitorizaţi de delegatar sunt prezentați în Anexa nr. 4 la prezentul contract.

**13.6.2.** Nerespectarea indicatorilor de performanţă de către delegant duce la aplicarea de penalităţi.

**13.6.3.** Penalităţile vor fi reţinute din garanţia constituită conform capitolului 8 din prezentul contract. În cazul în care garanţia nu acoperă totalitatea penalităţilor, suma rămasă de plată va fi reţinută din compensaţia lunară datorată de delegatar.

**13.6.4.** În cazul neîndeplinirii indicatorilor de performanţă de către delegant, delegatarul va stabili în sarcina acestuia un plan de măsuri pentru îndeplinirea indicatorilor, în termen de 30 de zile.

**13.6.5**. Delegantul înregistrează toate reclamaţiile călătorilor indiferent de calea de primire a acestora, direct prin telefon/fax, pe adresa poștală sau adresa electronică, într-un registru special pentru reclamații - „Registrul de reclamaţii”.

**13.6.6.** Delegantul este obligat să răspundă reclamaţiilor scrise ale călătorilor primite, în termen de 30 de zile de la înregistrarea lor, în conformitate cu legislaţia în vigoare.

**13.6.7.** Delegatarul va transmite delegantului petițiile cu privire la activitatea acestuia și la activitatea de transport public în general primite prin sistemele proprii de înregistrare a petițiilor pentru a-și exprima punctul de vedere asupra acestora și spre soluționare, după caz.

**13.7. Măsuri de control al traficului**

**13.7.1** . Delegatarul va menţine pe toată durata contractului, un sistem de management al traficului, pentru reglementarea priorităţii în intersecţiile cu trafic controlat, astfel încât să asigure:

- menţinerea în grafic a vehiculelor delegantului, conform programului de circulaţie aprobat.

- stabilirea priorităţilor de trafic;

- transmisia, înregistrarea şi stocarea imaginilor din trafic.

**13.7.2.** Durata de stocare a înregistrărilor va fi stabilită de delegatar.

**13.8. Sistemul de taxare**

**13.8.1.** Gestiunea sistemului de taxare electronică şi a sistemului de numărare a călătorilor revine în sarcina delegantului, pe întreaga durată a Contractului.

**13.8.2.** Delegantul are obligaţia de a utiliza în mijloacele de transport pentru realizarea Serviciului public de transport persoane, validatoare pentru Titlurile de călătorie/sisteme de numărare a călătorilor şi/sau echipamente de bord tip casă de marcat fiscală, în cazul în care eliberează Titluri de călătorie în mijlocul de transport, potrivit specificaţiilor şi de a le menţine în stare de funcţionare pe toată durata efectuării curselor.

**13.9. Controlul titlurilor de călătorie**

**13.9.1.** Controlul titlurilor de călătorie se va realiza conform legislaţiei în vigoare şi a Regulamentului Serviciului de transportul public local aprobat de delegatar, care prevede obligaţiile călătorilor şi sancțiunile aplicate pentru încălcarea respectivelor obligaţii, inclusiv pentru călătorii care călătoresc fără bilet, abonament sau alt titlu de călătorie valabil.

**13.9.2.** Constatarea contravențiilor și aplicarea sancțiunilor, în funcție de gravitatea faptei, se va face de către personalul propriu al delegatarului/delegantului, în conformitate cu prevederile din Regulamentul Serviciului de transportul public local.

**13.9.3.** Prin soft-urile instalate pe echipamentele mijloacelor de transport, dar și a perifericelor, se pot obține informații cu privire numărul călătorilor, imagini video-audio din mijloacele de transport, etc. Delegantul, pe toată perioada de valabilitate a contractului va pune la dispoziția delegatarului, în termenele solicitate, informațiile și raportările acestor aplicații, precum și a altor situații necesare monitorizării și raportării în cadrul serviciului.

**13.10**. **Riscuri**

Delegatarul a identificat o serie de riscuri ce pot interveni pe parcursul gestiunii delegate a serviciului de transport public către un operator de transport. Descrierea riscurilor, consecințele și modul de gestionare al acestora se prezintă astfel:

|  |  |  |  |
| --- | --- | --- | --- |
| **Categoria de risc** | **Descriere** | **Consecințe** | **Mod de gestionare** |
| **Riscuri de amplasament** |
| Structura existență a infrastructurii de transport | Drumurile existente pe traseele pe care se efectuează transportul public de persoane sunt deteriorate | Uzura accentuată a mijloacelor de transport și majorarea costurilor de întreținere | Delegatarul, prin UAT-urile componente, va lua toate măsurile în vederea menținerii drumurilor într-o stare corespunzătoare |
| **Operare** |
| Întreținere și reparare | Defectarea mijloacelor de transport mai des decât s-a anticipat | Creșterea costurilor de operare cu efecte negative atât asupra calității serviciului prestat cât și asupra investițiilor planificate prin diminuarea profitului obținut | Delegatarul pune la dispoziție mijloacele de transport iar pentru cel de rezervă stabilește ca factor de evaluare vechimea autovehiculului prin care acordă punctaj ridicat pentru o vechime cât mai mică, astfel încât să se diminueze probabilitatea de defectare a acestora peste limita previzionată |
| Operare | Delegatarul nu poate efectuaprestațiile conform contractului | Imposibilitatea asigurării serviciului la nivelul specificat în Caietul de sarcini și oferta depusă | Delegatarul impune prin documentația de atribuire condiții care să minimizeze riscurile de a nu mai putea fi prestate serviciile de către delegat și să examineze în detaliu încă din faza de ofertare, capacitatea viitorului delegat de a îndeplini cu succes contractul  |
| **Piața** |
| Schimbări demografice | O schimbare demografică sau socio-economică afectează cererea pentru serviciile delegate | Venitui sub proiecțiile financiare anterioare | Prevederea de condiții contractuale care să permită, de comun acord, modificarea prestării serviciului astfel încât acestea să satisfacă cererea utilizatorilor finali |
| Inflația | Valoarea plăților în timp este afectată de inflație | Diminuarea în termeni reali a veniturilor din prestarea serviciului | În contract se prevede o modalitate de actualizare, ajustare a tarifelor pentru a compensa inflația |
| **Riscul legal și de politică** |
| Reglementarea  | Existența unui cadru statutar de reglementări care vor afecta delegatul | Efect asupra costurilor și veniturilor | Delegantul evaluează sistemul de reglementări și își fundamentează oferta în consecință |
| Schimbări legislative și/sau de politică referitoare la prestarea acestor servicii | Schimbarea legislativă și/sau a politicii entității contractante care nu poate fi anticipată la semnarea contractului și care este adresată direct, specific și exclusiv prestării serviciului de transport, ceea ce conduce la costuri de capital sau operaționale suplimentare din partea delegatului | Creștere semnificativă în costurile operaționale ale delegatului și/sau necesitatea de a efectua cheltuieli de capital pentru a putea răspunde acestor schimbări | Delegatarul poate să reducă răspunderea pentru astfel de schimbări prin monitorizarea și limitarea schimbărilor ce ar putea avea astfel de consecințe asupra serviciului |
| Schimbări legislative și/sau de politică la nivel național | Schimbarea legislativă și/sau a politicii la nivel național care nu putea fi anticipată la semnarea contractului și care este adresată direct sau se aplică indirect și serviciului de transport puvlixc de persoane, ceea ce conduce la costuri de capital sau operaționale suplimentare din partea delegatului | Creștere semnificativă în costurile operaționale ale delegatului și/sau necesitatea de a efectua cheltuieli de capital pentru a putea răspunde acestor schimbări | Prevederea de clauze care să reglementeze cât mai multe asemenea modificări posibile: taxe și impozite, inflație, etc. |
| **Activele proiectului** |
| Deprecierea tehnică | Deprecierea tehnică este mai mare decât cea prevăzută | Crește costurile de retehnologizare | Delegantul va lua măsurile organizatorice necesare pentru evitarea unei astfel de situații |
| **Forța majoră** |
| Forța majoră | Forța majoră, așa cum este prevăzută de lege, împiedică realizarea contractului | Pierderea sau avarierea activelor proiectului și pierderea/diminuarea posibilității de obținere a veniturilor preconizate | Delegantul va lua măsuri de asigurare a activelor implicate în asigurarea serviciului, astfel încât să poată fi reparate sau înlocuite în cel mai scurt timp |

**CAPITOLUL 14. DREPTURILE Şl OBLIGAŢIILE DELEGANTULUI**

**14.1 Autorizaţii şi licenţe**

14.1.1. Delegantul are obligaţia să deţină pe durata prezentului contract toate autorizările necesare pentru exercitarea Serviciului de transportul public local, eliberate de autoritățile competente, potrivit prevederilor legale în vigoare.

14.1.2 Delegantul are obligaţia să deţină pe durata prezentului contract licenţă de traseu valabilă pentru fiecare mijloc de transport folosit în realizarea Serviciului de transportul public local.

**14.2 Restricţii teritoriale**

14.2.1. Delegantul are dreptul de a presta Serviciului de transportul public local doar în aria teritorială de competență a delegatarului, fără a depăşi limitele administrativ-teritoriale ale acesteia.

 14.2.2. Delegantul are dreptul de a participa la procedurile de atribuire a contractelor pentru prestarea de servicii publice de transport călători în afara ariei teritoriale de competenţă a delegatarului.

**14.3. Separarea contabilităţii**

14.3.1. Delegantul are obligaţia de a ţine o evidență contabilă distinctă pentru activităţile și serviciile care fac obiectul prestării Serviciului de transportul public local din prezentul contract sau sunt asociate acestuia, precum și pentru orice alte activități și servicii care generează costuri și venituri neasociate prestării Serviciului, în conformitate cu normele contabile și fiscale în vigoare.

14.3.2. Separarea contabilității între activitățile Serviciului care face obiectul prezentului contract şi celelalte activităţi/servicii prestate de către delegant trebuie să îndeplinească următoarele condiţii:

- conturile contabile corespunzătoare acestor activităţi trebuie să fie separate, iar proporţia costurilor indirecte aferente trebuie să fie alocată în conformitate cu procedeele de repartizare a acestor costuri;

- costurile Serviciului de transportul public local trebuie să fie acoperite din veniturile din exploatare şi plăţile din partea delegatarului, fără nici o posibilitate de transfer a acestor venituri către un alt sector de activitate a delegantului.

**14.4. Întreţinere şi reparaţii**

14.4.1. Delegantul are obligaţia exploatării, întreţinerii, reparării şi modernizării sistemului de transport public şi a echipamentelor existente şi viitoare aferente acestuia, puse la dispoziţie de către delegatar, potrivit prevederilor prezentului Contract.

 14.4.2. Delegantul are obligaţia să asigure operaţiile de întreţinere şi reparaţii necesare parcului de mijloace de transport, stabilit prin Contract, cu respectarea reglementărilor legale în vigoare privind efectuarea acestor activităţi.

14.4.3. Delegantul are obligaţia să efectueze lucrările de întreţinere, revizii şi reparaţii, conform prescripţiilor şi normativelor tehnice în vigoare, care se impun, la bunurile puse la dispoziţie de către delegatar. Cheltuielile aferente acestor activităţi, dacă nu sunt asigurate din garanția bunurilor, vor fi luate în considerare pentru calculul costurilor eligibile CE aferente Obligaţiilor de serviciu public, conform instrucţiunilor din anexa nr. 8.

14.4.4. Delegantul are obligaţia să asigure întreţinerea şi reparaţia infrastructurii de transport în conformitate cu Programul anual de întreţinere şi reparaţii aprobat de delegatar, precum şi lucrările accidentale care se impun potrivit prevederilor din prezentul Contract.

14.4.5. Delegantul are obligaţia să asigure fondurile pentru realizarea lucrărilor de întreţinere şi reparaţii la infrastructura de transport pusă la dispoziţie, conform Programului anual de întreţinere şi reparaţii aprobat de Entitatea contractantă.

 14.4.6. Delegantul are obligaţia de a informa delegatarul, de îndată, în legătură cu efectuarea unor lucrări la infrastructura de transport care afectează prestarea Serviciului public de transport călători.

 14.4.7. Delegatarul are dreptul să solicite informaţii cu privire la modul de întreţinere, exploatare şi administrare a bunurilor puse la dispoziţie pentru realizarea Serviciului public de transport călători.

14.4.8. Delegantul are obligaţia exploatării sistemului de transport public şi a echipamentelor existente aferente acestuia, puse la dispoziție de către delegatar, potrivit prevederilor prezentului Contract. Conform producătorului, bunurile de retur puse la dispoziție de către Delegatar vor avea o durată de bună funcționare de minim 15 ani, respectiv o durată de utilizare fără reparație generală de minim 5 ani.

Perioada de garanție este de 10 ani, în următoarele condiții:

* Garanție vehicul: 10 ani;
* Garanție baterie :8 ani;
* Caroserie (anticoroziune): 10 ani;
* Vopsea : 7 ani;
* Pardoseală: 5 ani;
* Anvelope : 120.000 km;
* Componente de cauciuc: 5 ani;
* Discuri frână: 300.000 km.

14.4.9.Deoarece bunurile puse la dispoziție de delegatar sunt noi, pe toată durata contractului delegantul va face toate demersurile în vederea respectări condițiilor și specificațiilor tehnice de garanție.

14.4.10. Activitatea de întreținere și mentenanță planificată este asigurată de furnizorul autobuzelor pentru o durată de doi ani sau până la parcurgerea a 200.000 km/mijloc de transport.

**14.5. Confortul călătorilor**

14.5.1. Delegantul este singurul răspunzător pentru siguranţa şi confortul călătorilor.

14.5.2. Delegantul are obligaţia să asigure prestarea Serviciului public de transport călători cu respectarea reglementărilor şi normativelor tehnice în vigoare.

14.5.2. Delegantul are obligaţia să asigure prestarea Serviciului public de transport călători cu respectarea prezentului contract și a reglementărilor și normativelor tehnice în vigoare.

14.5.3. Delegantul are obligaţia să presteze Serviciul public de transport călători cu vehicule prevăzute în prezentul Contract.

14.5.4. Delegantul are obligaţia de a lua toate măsurile pentru a proteja călătorii împotriva infracțiunilor și accidentelor rutiere, dar fără a se limita la:

- menţinerea iluminării constante a mijloacelor de transport;

- afişarea în locuri vizibile în mijloace de transport de informaţii despre cum trebuie acordată asistenţă în cazuri urgente;

- luarea de măsuri imediate pentru remedierea unor defecţiuni sau avarii apărute în funcționarea Serviciului de transportul public local.

14.5.5. Delegantul are obligaţia să asigure verificările necesare, înainte de plecare, a vehiculelor şi şoferilor, pentru a asigura conformitatea cu cerinţele prevăzute de legislaţia aplicabilă.

14.5.6. Delegantul are obligaţia să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să asigure respectarea programului de circulaţie şi a prevederilor reglementărilor legale privind siguranţa rutieră.

14.5.7. Delegantul are obligaţia să se asigure că vehiculele staţionează numai în staţiile amenajate şi că uşile vehiculelor nu se pot deschide în timpul mersului.

14.5.8. Delegantul are obligaţia să menţină în stare de funcţionare toate echipamentele de siguranţă, inclusiv, dar fără a se limita la mânere, balustrade, suporturi speciale.

14.5.9. Delegantul are obligaţia să se asigure că conducătorii mijloacelor de transport respectă întocmai prevederile legislative relevante şi să implementeze măsuri de îmbunătăţire a calificării acestora.

14.5.10. Delegantul are obligaţia să menţină în stare de funcţionare toate echipamentele de siguranţă.

14.5.11. Delegantul are obligaţia să se asigure că niciun călător nu are acces în interiorul cabinei şoferului, în situaţia în care mijlocul de transport este dotat cu cabină pentru şofer.

 **14.6. Proceduri interne**

 În cazul în care delegantul nu deţine proceduri interne referitoare la situaţiile enumerate mai jos, acesta are obligaţia de a întocmi proceduri interne cu respectarea prevederilor legale aplicabile, în termen de 60 de zile de la intrarea în vigoare a prezentului Contract, care se vor referi cel puţin la:

* Actualizarea informaţiilor de transport pe afişe şi panouri de informare;
* Administrarea şi controlul bunurilor pierdute;
* Administrarea reclamaţiilor, întrebărilor şi sugestiilor formulate de călători;

- Codul de conduită al conducătorilor vehiculelor;

 - Instrucţiuni privind prevenirea şi combaterea săvârşirii de infracţiuni;

 - Instrucţiuni şi planuri privind situaţiile de urgenţă.

**14.7. Activități conexe Serviciului de transportul public local**

14.7.1. Delegantul are dreptul să presteze, în condițiile legii, şi alte servicii/activităţi precum și activități conexe Serviciului, care nu fac obiectul prezentului contract.

14.7.2. Activităţile conexe Serviciului pot include prestarea pentru terțe persoane de servicii de transport turistic, servicii regulate speciale, servicii de inspecție tehnică periodică ITP, școală pentru conducătorii de vehicule, fără a se limita la acestea, cu respectarea reglementărilor specifice domeniului.

14.7.3. Costurile aferente acestor activităţi nu intră în calculul Compensaţiei. Pentru aceste activităţi, delegantul va ţine o evidenţă contabilă separată, distinctă pentru fiecare serviciu prestat. Delegantul va implementa în realizarea evidenţelor contabile, măsuri de restricţionare şi departajare a costurilor între Serviciului de transportul public local și activitățile comerciale.

 14.7.4. Delegantul are dreptul să reţină toate veniturile rezultate din prestarea altor activităţi de transport şi a activităţilor conexe Serviciului public de transport călători, care nu fac obiectul prezentului Contract.

**14.8. Cesiunea**

Delegantul are obligația de a nu cesiona Serviciul de transportul public local unei alte societăţi. În cazul în care o societate este rezultatul divizării, fuzionării sau înfiinţării ca filială a societăţii delegantului, cesionarea Serviciului de transportul public local se poate realiza cu aprobarea delegatarului și cu asumarea de către cesionar a condiţiilor din prezentul contract.

**14.9. Informarea publicului**

14.9.1. Delegantul are obligația să informeze permanent călătorii cu privire la traseele, programele de circulaţie deservite, tarifele de călătorie aplicate, precum şi modificarea acestora.

14.9.2. Delegantul are obligația să producă și să distribuie materiale informative cu privire la traseele şi programele de circulaţie, modificările acestora, titlurile de călătorie şi punctele de vânzare ale acestora, modul de cumpărare, tarifele de călătorie practicate, obligaţiile călătorilor şi obligaţiile delegantului faţă de călători, precum şi sancţiunile pentru încălcarea acestor obligaţii.

14.9.3. Afișarea informațiilor se va face în staţii, în mijloacele de transport, pe site-ul propriu al delegantului şi în mass-media. Informaţiile publicate prin oricare din aceste mijloace vor fi permanent actualizate.

 14.9.4. Delegantul are dreptul să editeze, în colaborare cu delegatarul, hărţi şi pliante cu traseele mijloacelor de transport, şi să afişeze în fiecare staţie orele de circulaţie a mijloacelor de transport care trec prin staţia respectivă.

 14.9.5. Delegantul are obligaţia să realizeze declaraţii şi anunţuri cu privire la schimbările permanente sau temporare cu privire la Serviciul public de transport călători şi va întocmi campanii promoţionale pentru promovarea activităţii sale.

**14.10. Drepturi şi obligaţii aferente prestării Serviciului public de transport călători**

14.10.1. Delegantul are obligația să exploateze în mod direct, pe riscul şi pe răspunderea sa, bunurile puse la dispoziție și să presteze Serviciul de transportul public local care face obiectul prezentului Contract.

14.10.2. Delegantul are obligația să respecte obligaţiile prevăzute în prezentul contract, în Regulamentul și Caietul de sarcini al Serviciului de transportul public local şi în legislaţia conexă.

14.10.3. Delegantul are obligaţia să pună la dispoziţia delegatarului toată documentaţia solicitată pentru calculul lunar al compensaţiei şi pentru regularizarea anuală.

14.10.4. Delegantul are obligația să plătească redevența la valoarea prevăzută şi la termenele stabilite în prezentul contract.

14.10.5. Delegantul are obligaţia să constituie garanţia de bună execuţie potrivit prevederilor din prezentul Contract.

14.10.6. Delegantul va presta Serviciul de transport public local cu respectarea programului de transport al delegatarului.

14.10.7. Operatorul are obligaţia să utilizeze bunurile de retur şi bunurile de preluare prevăzute în prezentul Contract, numai pentru asigurarea Serviciului public de transport călători.

14.10.8. Delegantul are obligația să asigure continuitatea Serviciului prin curse regulate conform Caietului de sarcini și programului de transport.

14.10.9 Delegantul are obligația să asigure îndeplinirea tuturor obligaţiilor de exploatare, de transport şi tarifare.

14.10.10. Delegantul are obligaţia să aplice metode performante de management care să conducă la reducerea costurilor de operare.

14.10.11. Delegantul are obligaţia să plătească pentru întreaga durată a Contractului taxele şi impozitele datorate statului, precum şi cheltuielile ce se ivesc cu privire la asigurarea bunurilor puse la dispoziţie.

 14.10.12. Delegantul are obligaţia să permită accesul liber şi nediscriminatoriu al călătorilor la Serviciul public de transport călători şi să asigure respectarea drepturilor călătorilor prevăzute în legislaţia aplicabilă şi în hotărârile adoptate de delegatar.

14.10.13. Delegantul are obligaţia să asigure necesarul anual de fonduri pentru investiţii din surse proprii, dacă este cazul, de comun acord cu delegantul.

14.10.14. Delegantul are obligaţia ca, în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt delegatarului, în vederea luării măsurilor ce se impun pentru asigurarea continuităţii Serviciului public de transport călători.

14.10.15. Delegantul are obligaţia să asigure accesul organelor de control ale delegatarului la informaţiile privind executarea Serviciului public de transport călători şi modul de exploatare a mijloacelor de transport, a infrastructurii aferente şi a bunurilor puse la dispoziţie.

14.10.16. Delegantul are obligaţia să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare.

 14.10.17. Delegantul are obligaţia să asigure finanţarea pregătirii profesionale şi efectuarea examinărilor medicale periodice ale propriilor angajaţi, conform prevederilor legale.

 14.10.18. Delegantul are obligaţia să preia de la delegatar mijloacele de transport, infrastructura aferentă şi orice alte bunuri puse la dispoziţie, pe bază de proces-verbal de predare-primire anexă la prezentul Contract și de a asigura mentenanța/întreținerea acestora, conform specificațiilor tehnice elaborate de către producători.

 14.10.19. La încetarea Contractului, delegantul are obligaţia să restituie delegatarului în deplină proprietate bunurile de retur, în mod gratuit şi libere de orice sarcini, cu uzura normală proporţională cu durata utilizării.

 14.10.20. La expirarea Contractului, delegantul are obligaţia să predea delegatarului în deplină proprietate bunurile de preluare pe care aceasta le solicită, contra plăţii unei compensaţii egală cu valoarea contabilă rămasă neamortizată.

 14.10.21. Delegantul are obligaţia ca, în cazul încetării Contractului din alte cauze decât prin ajungerea la termen ori forţă majoră, să asigure continuitatea prestării Serviciului public de transport călători, în condiţiile stipulate în Contract şi cu respectarea prevederilor legale în vigoare, până la preluarea acesteia de către delegatar sau de către un alt operator, dar nu mai mult de 90 de zile de la data notificării încetării contractului.

 14.10.22. În vederea asigurării transportului în comun al persoanelor cu dizabilităţi, delegantul are obligaţia ca în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, să utilizeze dotările necesare de la toate mijloacele de transport în comun folosite în prestarea Serviciului public de transport călători pentru a facilita accesul neîngrădit al persoanelor cu dizabilităţi locomotorii la transport şi călătorie.

 14.10.23. Delegantul are obligaţia să respecte condiţiile impuse de natura bunurilor şi a Serviciului public de transport călători, precum materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului.

 14.10.24. Delegantul are obligaţia să respecte normele legale, privind atestarea, calificarea şi autorizarea personalului pentru exercitarea profesiei.

 14.10.25. Delegantul are obligaţia să deţină la sediul social documentele prevăzute de lege.

 14.10.26. Delegantul are dreptul să ceară întreruperea executării Serviciului public de transport călători în cazul în care continuarea activităţii ar conduce la crearea de importante prejudicii bunurilor puse la dispoziţie.

 14.10.27. Delegantul are dreptul de a utiliza gratuit pentru transportul local de călători infrastructura rutieră publică, precum străzi, poduri, pasaje şi instalaţiile auxiliare aferente acestora.

 14.10.28. Delegantul are dreptul să solicite în instanţă daune-interese pentru încălcarea de către alţi operatori de transport rutier/transportatori autorizaţi a Drepturilor exclusiv acordate prin prezentul Contract.

 14.10.29. Delegantul are dreptul să solicite delegatarului modificarea Programului de transport în vederea schimbării, anulării sau adăugării de noi trasee ori a Programului de circulaţie, iar delegatarul va iniţia, dacă consideră necesar, aprobarea modificării Programului de Transport.

 14.10.30. Delegantul are dreptul să efectueze, cu informarea şi aprobarea delegatarului, modificări temporare, precum suspendări, limitări, micşorarea frecvenţei de circulaţie, devieri de traseu etc, în deservirea unor trasee, atunci când aceste modificări sunt necesare în caz de avarii sau pentru executarea unor lucrări la infrastructura publică rutieră. În cazuri excepţionale, delegantul poate efectua imediat modificările necesare, astfel încât să se asigure continuitatea Serviciului public de transport călători, dar numai sub condiţia informării ulterioare a delegatarului.

 14.10.31. Delegantul are dreptul să iniţieze modificarea şi/sau completarea prezentului Contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia.

**CAPITOLUL 15. DREPTURILE ŞI OBLIGAŢIILE DELEGATARULUI**

**15.1. Infrastructura publică rutieră**

15.1.1. Delegatarul are obligaţia să informeze delegantul, cu 48 de ore înainte, în legătură cu efectuarea unor lucrări la infrastructura rutieră sau evenimentele ce au loc pe traseele cuprinse în Programul de transport.

15.1.2. Delegatarul are obligaţia să asigure condiţii de siguranţă în vederea prevenirii riscului de accidente rutiere şi fluiditatea traficului printr-o reţea de drumuri bine întreţinută, semnalizare corespunzătoare, drumuri iluminate şi semafoare.

15.1.3. Delegatarul are obligaţia să elaboreze măsuri pentru a asigura prioritatea şi libera circulaţie a vehiculelor aferente prestării Serviciului public de transport călători, inclusiv benzi de autobuze şi troleibuze, marcarea staţiilor, semafoare cu prioritizare pentru autobuze.

 15.1.4. Delegatarul are obligaţia să colaboreze activ cu Departamentul rutier din cadrul Poliţiei Române pentru a asigura prioritatea şi libera circulaţie a vehiculelor aferente prestării Serviciului public de transport călători.

**15.2. Controlul exercitat asupra delegantului**

15.2.1. Delegatarul are obligația să verifice și să controleze periodic modul de realizare a Serviciului în baza prezentului contract de către delegant, inclusiv a vehiculelor, echipamentelor şi instalaţiilor folosite de delegant, în prezenţa unui reprezentant al acestuia.

15.2.2. În urma fiecărei verificări se va întocmi un proces-verbal în două exemplare, unul pentru fiecare parte, semnate de către cele două părţi. În procesul-verbal se vor specifica timpul şi locul inspecţiei, obiectul controlului, măsurile propuse, termenele de soluţionare, precum şi obiecţiile delegantului, dacă este cazul. Delegatarul va soluţiona obiecţiile Operatorului în termen de 15 zile.

 15.2.3. Înainte de data de 30 martie a fiecărui an, delegantul are obligaţia de a furniza delegatarului un raport anual pentru anul calendaristic anterior, inclusiv situaţiile financiare aprobate de un auditor certificat independent.

 15.2.4. Lunar delegantul are obligaţia de a prezenta delegatarului un raport al vânzărilor de bilete şi abonamente şi al numărului de călători transportaţi.

 15.2.5. Delegantul are obligaţia de a prezenta trimestrial, un raport cu informaţiile pe baza cărora delegatarul poate evalua respectarea indicatorilor.

 15.2.6. Delegantul are obligaţia de a pune, de îndată, la dispoziţia echipei de control a delegatarului orice date şi informaţii solicitate şi să asigure accesul la toate informaţiile privind prestarea Serviciului public de transport călători şi exploatarea bunurilor puse la dispoziţie, inclusiv la cele contabile.

 15.2.7. Delegatarul are dreptul de a emite instrucţiuni scrise pentru remedierea oricărei încălcări a obligaţiilor delegantului rezultate din prezentul Contract.

 15.2.8. Delegatarul are dreptul de a adopta programe de măsuri ca urmare a neîndeplinirii indicatorilor de performanţă de către delegant şi de a aplica sancţiunile prevăzute în prezentul Contract.

 15.2.9. Delegatarul are dreptul de a efectua controale periodice cu privire la modul în care sunt gestionate reclamaţiile călătorilor.

 15.2.10. Evaluarea indicelui de satisfacţie al călătorilor se va face în baza metodologiei prezentate în anexa nr. 5.

**CAPITOLUL 16. RESURSELE UMANE ŞI PROTECŢIA SOCIALĂ A ANGAJAȚILOR DELEGANTULUI**

 Delegantul are obligația de a asigura resursele umane necesare prestării Serviciului public de transport călători și va realiza protecția socială a angajaților.

**CAPITOLUL 17. FORŢA MAJORĂ**

17.1. Prin forţa majoră se înțelege orice eveniment extern ce se încadrează în prevederile art. 1351 Cod Civil, imprevizibil, absolut invincibil şi inevitabil, independent de voinţa părţilor, inclusiv, dar fără a se limita la inundaţii, cutremure, alte calamităţi naturale, şi care, survenind după încheierea contractului, împiedică sau întârzie, total sau parţial, îndeplinirea obligațiilor izvorând din contract.

17.2. Niciuna dintre părţi nu răspunde de neexecutarea la termen şi/sau de executarea în mod necorespunzător, total ori parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective este cauzată de un eveniment de forţă majoră.

17.3. Partea care invocă forţa majoră va fi exonerată de răspundere numai în măsura şi pentru perioada în care îndeplinirea obligaţiilor este împiedicată sau întârziată de situaţia de forţă majoră.

17.4. Apariţia forţei majore se va comunica celeilalte părţi de îndată, prin telefon, sau orice altă modalitate de realizare a comunicărilor potrivit prezentului contract. În caz de forţă majoră, comunicată şi constatată în condiţiile de mai sus, executarea obligaţiilor părţilor se decalează în consecinţă cu perioada corespunzătoare acesteia, cu menţiunea că nici una din părţi nu va solicita penalităţi pentru întârzierile în executarea contractului. Partea care nu a îndeplinit obligaţia comunicării probei forţei majore nu va fi exonerată de răspundere pentru prejudiciile cauzate de neexecutarea sau executarea necorespunzătoare a obligaţiilor ca urmare a evenimentului de forţă majoră.

17.5. Partea afectată de un caz de forţă majoră este obligată să întreprindă, fără întârziere şi în limita posibilului, orice măsuri necesare în vederea minimizării efectelor negative produse de evenimentul de forţă majoră și să reia îndeplinirea obligaţiilor contractuale cu notificarea, în scris, a celeilalte părți despre aceasta, de îndată ce evenimentul de forţă majoră încetează.

17.6. Executarea contractului va fi suspendată pe perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia. În cazul imposibilităţii obiective de prestare a Serviciului pentru o perioadă mai mare de 30 de zile, datorată forţei majore, părţile vor conveni asupra continuităţii sau încetării contractului.

17.7. Dacă forţa majoră acţionează sau se estimează că va acţiona pe o perioadă mai mare de trei luni, fiecare parte va avea dreptul să notifice celeilalte părţi încetarea de plin drept a contractului, fără ca vreuna dintre ele să pretindă daune-interese.

**CAPITOLUL 18. CLAUZE SPECIALE PRIVIND MENŢINEREA ECHILIBRULUI CONTRACTUAL. EXCLUSIVITATEA SERVICIULUI**

18.1. Raporturile contractuale dintre delegatar şi delegant se bazează pe principiul echilibrului financiar între drepturile care îi sunt acordate delegantului şi obligaţiile care îi sunt impuse.

18.2. La solicitarea oricărei părți, în cazuri temenic justificate, se poate proceda la renegocierea unor clauze contractuale. Dacă renegocierea nu duce la restabilirea echilibrului contractual ori părţile nu ajung la un acord într-un termen rezonabil, litigiul urmează să fie soluţionat de instanţele judecătoreşti competente, care pot dispune încetarea contractului sau modificarea acestuia în sensul distribuirii în mod echitabil între părţi a pierderilor şi beneficiilor ce rezultă din schimbarea circumstanţelor.

18.3. În perioada de valabilitate a contractului, delegantul are dreptul exclusiv de a presta Serviciul de transport public local de persoane prin curse regulate cu mijloace de transport, pe raza unităţii administrativ-teritoriale municipiul Câmpulung Moldovenesc și comunei Sadova.

**CAPITOLUL 19. ÎNCETAREA CONTRACTULUI**

 19.1. Prezentul Contract încetează la expirarea duratei Contractului, cu excepţia cazurilor de prelungire sau încetare înainte de ajungere la termen ca urmare a prevederilor Contractului. Părţile pot decide încetarea Contractului pe baza acordului lor de voinţă exprimat în scris.

 19.2. Delegatarul are dreptul să denunţe unilateral Contractul, cu un termen de preaviz de 60 de zile şi cu plata unei despăgubiri juste şi prealabile către Delegant, în cazul în care interesul naţional sau local o impune.

 19.3. Contractul va înceta în cazul dispariţiei, dintr-o cauză de forţă majoră, a bunurilor de retur sau a unei părţi importante din acestea ori în cazul imposibilităţii obiective a Delegantului de a le exploata pe o perioadă mai mare de 30 de zile, prin renunţare, fără plata unei despăgubiri, sub rezerva dispoziţiilor din prezentul Contract.

 19.4. Următoarele acte, fapte sau omisiuni ale delegantului dau dreptul Delegatarului să rezilieze Contractul, cu respectarea procedurii menţionate la pct. 19.7 de mai jos:

 a) neplata de către Delegant a redevenţei stabilite potrivit Contractului pentru o perioadă de 4 luni;

 b) încălcarea de 3 ori într-un an calendaristic a măsurilor stabilite de Delegatar potrivit prevederilor prezentului Contract;

 c) Delegantul nu adoptă programe de măsuri care să respecte condiţiile contractuale şi care să asigure atingerea indicatorilor de performanţă asumaţi prin Contract, atunci când acest lucru este necesar potrivit prevederilor Contractului;

 d) Delegantul totalizează un număr de 3 încălcări majore ale indicatorilor de performanţă, în decursul unui an, potrivit anexei nr. 4;

 e) Delegantul nu asigură prestarea Serviciului public de transport călători în condiţii de continuitate, potrivit Contractului, ori întrerupe efectuarea serviciului pentru o perioadă mai mare de 24 de ore, fără a fi incident vreun eveniment de forţă majoră;

 f) Retragerea sau încetarea valabilităţii licenţei sau autorizaţiei pentru exercitarea ocupaţiei de operator de transport persoane;

 g) Delegantul încalcă interdicţia de subdelegare ori de cesionare a drepturilor şi obligaţiilor izvorâte din prezentul Contract;

 h) Delegantul nu asigură întreţinerea corespunzătoare a bunurilor de retur ori a celor de preluare, provocându-le degradări semnificative sau încalcă restricţia de înstrăinare a bunurilor de preluare pe durata Contractului;

 i) Delegantul nu constituie garanţia de bună execuţie stabilită la capitolul 8 din prezentul Contract.

 19.5.1. Delegantul are dreptul să rezilieze Contractul cu respectarea procedurii menţionate la pct. 19.7 de mai jos, în cazul în care Delegatarul nu plăteşte Compensaţia sau Diferenţele de tarif prevăzute în prezentul contract pentru o perioadă mai mare de 90 de zile, sau dacă se refuză în mod nejustificat solicitarea de modificare sau ajustare a tarifelor conform Normelor-cadru stabilite de către Autoritatea Naţională de Reglementare pentru Serviciile Comunitare de Utilităţi Publice prin Ordinul nr. 272/12.12.2007.

19.6. Cu excepţia cazului în care Delegantul prevede altfel, orice notificare de încetare a Contractului va fi făcută de Partea care solicită încetarea prin transmiterea celeilalte Părţi a unei notificări în acest scop "Notificarea de încetare".

 19.7. Înainte de transmiterea Notificării de încetare, Partea care se consideră prejudiciată va convoca cealaltă Parte la negocieri, prin transmiterea unei notificări "Notificarea de negociere", în vederea încercării de soluţionare a diferendului pe cale amiabilă. Notificarea de negociere va indica cel puţin următoarele elemente:

 (i) Data şi locul unde vor avea loc negocierile;

 (ii) Obligaţiile pretinse neîndeplinite;

 (iii) Termenul în care se aşteaptă remedierea obligaţiilor încălcate, termen care nu poate fi mai mic decât termenul menţionat în Contract, pentru fiecare situaţie de neîndeplinire în parte.

 19.8. Dacă Partea în culpă nu se prezintă la negociere, aşa cum această întâlnire a fost convocată conform prezentului Contract, sau negocierea nu conduce la soluţionarea diferendului, sau Partea în culpă nu îşi îndeplineşte toate obligaţiile pretinse a fi îndeplinite, conform celor decise în procesul de negociere, Partea prejudiciată are dreptul să transmită Părţii în culpa Notificarea de încetare.

 19.9. Dacă Partea prejudiciată renunţă la pretenţiile din Notificarea de negociere, sau Partea prejudiciată nu se prezintă la negociere, Partea prejudiciată nu va avea dreptul să transmită o Notificare de încetare privind obligaţiile menţionate în Notificarea de negociere, cu excepţia situaţiei în care este reluată procedura de la pct. 19.7 de mai sus.

 19.10. În situaţia în care în urma negocierilor pentru soluţionarea diferendului pe cale amiabilă Părţile nu decid prin voinţă comună nici continuarea Contractului, nici încetarea Contractului, partea prejudiciată va transmite părţii în culpa Notificarea de încetare şi se va adresa instanţei competente pentru constatarea rezilierii Contractului şi stabilirea cuantumului prejudiciului.

 19.11. La încetarea Contractului, indiferent de motiv:

 a) Drepturile şi obligaţiile impuse Părţilor în baza Contractului vor înceta, cu excepţia cazului în care Contractul prevede altfel;

 b) Delegantul va transmite de plin drept, gratuit şi libere de orice sarcini, Delegatarului bunurile de retur;

 c) delegatarul va avea dreptul de a dobândi bunurile de preluare, în schimbul plăţii către delegant în termen de 90 de zile de la încetarea Contractului, a unei compensaţii egale cu valoarea rămasă de amortizat a bunurilor de preluare.

 19.12. În cazul încetării Contractului din culpa delegatarului, înainte de termenul stabilit în Contract:

- Delegatarul va prelua Bunurile de retur în temeiul prezentului contract;

- Delegatarul va plăti delegantului daune-interese pentru repararea prejudiciului pe care delegatarului l-a cauzat în mod direct delegantului.

 19.13. Delegantul are obligaţia ca, la încetarea Contractului din alte cauze decât prin forţă majoră, să asigure continuitatea prestării Serviciului public de transport călători, în condiţiile stipulate în Contrat sau până la preluarea de delegant / alt operator.

 19.14. Delegatarul are dreptul de a denunţa unilateral Contractul în condiţiile prevăzute de art. 244 din Legea nr. 99/2016.

**CAPITOLUL 20. RĂSPUNDEREA CONTRACTUALĂ**

20.1. Nerespectarea dovedită a obligaţiilor contractuale prevăzute în contract, atrage răspunderea contractuală a părţii în culpă.

20.2. Delegatarul are dreptul să sancţioneze şi să penalizeze delegantul în cazul în care acesta nu prestează Serviciul la parametrii de performanţă, eficienţă şi calitate la care s-a obligat prin prezentul contract şi reglementările legale în vigoare, ori nu asigură continuitatea serviciului.

20.3. Delegantul este obligat la plata de despăgubiri către delegatar pentru neîndeplinirea obligaţiilor asumate prin prezentul contract, după cum urmează:

a) 1500 lei - pentru neîndeplinirea măsurilor de conformare impuse de către delegatar în termenul prevăzut, ca urmare a controalelor efectuate privind modul de executare a contractului sau evaluării modului de realizare a operării;

b) 1000 lei - pentru nerespectarea altor termene prevăzute în contract, altele decât cele prevăzute la pct. 20.3 lit. a) din contract;

c) 2000 lei - pentru utilizarea altor mijloace auto de transport de călători decât cele stabilite prin contract şi Caietul de sarcini, cu excepția cazului când înlocuirea unui autovehicul se face numai cu un autovehicul care are cel puţin aceeaşi capacitate cu cea

prevăzută în programul de transport şi care întruneşte cel puţin acelaşi punctaj cu al autovehiculului înlocuit;

d) 1500 lei - pentru nerespectarea condiţiilor de salubrizare a mijlocului de transport și a mediului (păstrarea curăţeniei la capetele de traseu și în stațiile de îmbarcare/ debarcare).

20.4. Despăgubirile prevăzute la pct. 20.3 nu sunt cheltuieli eligibile pentru plata compensaţiei.

20.5. Pentru orice alte prejudicii suplimentare dovedite, cauzate de încălcarea oricăror altor obligaţii stabilite în contract, partea în culpă este obligată la daune-interese, potrivit principiului reparării integrale a prejudiciului.

**CAPITOLUL 21. REDEFINIREA CLAUZELOR CONTRACTUALE**

21.1. Orice modificare a contractului este rezultatul acordului intervenit între părţi, exprimat într-un act adiţional.

21.2. Delegatarul poate modifica unilateral, în condițiile legii, orice parte a contractului din motive excepţionale legate de interesul public local, cu notificare prealabilă transmisă cu 30 zile înainte către delegant.

21.3. În cazul în care modificarea unilaterală a Contractului îi aduce un prejudiciu, Delegantul are dreptul să primească o justă despăgubire în termen de 90 de zile de la dovedirea prejudiciului. În cazul dezacordului între Părţi cu privire la existenţa prejudiciului ori la valoarea despăgubirii, acestea vor fi stabilite de către instanţa judecătorească competentă. Acest dezacord nu poate în nici un caz să permită Delegantului să suspende executarea obligaţiilor stabilite în Contract.

21.4. Programul de transport poate fi modificat de delegatar, dacă acest fapt este justificat din punct de vedere al cerințelor de transport, cu notificarea delegantului cu cel puţin 30 de zile înainte de modificare. Delegantul nu poate refuza modificările solicitate de delegatar, cu excepţia cazului în care cererea depăşeşte capacitatea de transport.

21.5. În cazuri temeinic justificate, delegantul poate solicita delegatarului modificarea Programului de transport, care va iniţia dacă consideră necesar aprobarea modificării Programului de Transport.

21.6. Delegantul are obligația de a transmite către delegatar informațiile, sesizările și analizele proprii pentru modificările propuse, necesare reevaluării programului de transport din punct de vedere social și al viabilității economice.

21.7. În cazul în care orice prevederi ale contractului devin incompatibile cu legislația din România sau din Uniunea Europeană, contractul va fi modificat în consecinţă, prin act adițional. Acest lucru nu va afecta valabilitatea celorlalte clauze ale Contractului.

**CAPITOLUL 22. LITIGII**

22.1. Părţile vor depune toate eforturile în scopul soluţionării pe cale amiabilă a conflictelor decurgând din executarea contractului.

22.2. Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

22.3. Dacă există vreo dispută, controversă sau pretenţie care rezultă din sau în legătură cu prezentul contract, încălcare, încetare, sau anulare a contractului, partea căzută în pretenţii are obligaţia să notifice cealaltă parte în legătură cu poziţia sa împreună cu propunerea de conciliere directă.

22.4. În cazul apariţiei unei dispute, aceasta nu îndreptăţeşte delegantul să suspende prestarea Serviciului ori Delegatarul să suspende executarea obligaţiilor sale, potrivit prezentului contract.

22.5. În cazul în care o dispută nu este soluţionată în termen de 45 de zile din momentul în care părţile au început negocierile pentru soluţionarea disputei pe cale amiabilă, sau dacă asemenea negocieri nu sunt începute în termen de 45 de zile de la notificarea oficială a disputei de către una dintre părţi, litigiul va fi soluţionat de instanţele judecătoreşti competente.

**CAPITOLUL 23. LEGEA APLICABILĂ**

23.1. Prezentul contract, precum şi orice dispute sau cereri rezultate sau în legătură cu prezentul contract ori cu încheierea acestuia sunt guvernate și interpretate în conformitate cu legea română.

23.2. Prezentul contract se completează cu prevederile Codului civil şi cu reglementările legale speciale în materia transportului public de călători.

**CAPITOLUL 24. ALTE CLAUZE**

24.1. Orice notificare, adresă, cerere făcută în legătură cu executarea contractului va fi efectuată în scris, în limba română.

24.2. Toate notificările, cererile sau alte comunicări între părți vor fi confirmate de primire de către partea destinatară.

24.3. Data primirii de către destinatar a oricărei notificări sau comunicări transmise prin scrisoare recomandată cu confirmare de primire, va fi data înscrisă pe confirmarea de primire, e-mail, va fi data expedierii. În situația în care e-mail nu a fost transmis într-o zi lucrătoare, sau a fost expediat în afara programului de lucru al destinatarului, data recepționării se consideră a fi următoarea zi lucrătoare.

**CAPITOLUL 25. DISPOZIȚII FINALE SI TRANZITORII**

25.1. Limba care guvernează contractul este limba română. În toate problemele care nu sunt prevăzute în prezentul contract, părţile se supun prevederilor legislaţiei specifice în vigoare.

25.2. Anexele nr. 1 - 9 fac parte integrantă din prezentul contract.

25.3. Capitolele referitoare la drepturile şi obligaţiile părţilor se completează cu prevederile reglementărilor referitoare la drepturile şi obligaţiile în raporturile dintre autorităţile administraţiei publice locale şi deleganții de transport rutier care efectuează servicii de transport public local de persoane.

25.4. Modificarea sau completarea prezentului contract se poate face prin acte adiţionale, cu acordul părţilor.

25.5. Clauzele din prezentul contract de delegare se completează cu prevederile din Caietul de sarcini şi Regulamentul pentru efectuarea serviciului de transport public local de persoane prin curse regulate.

25.6. Clauzele şi prevederile din prezentul contract, Caietul de sarcini al delegării şi Regulamentul se vor adapta, modifica, completa, înlocui sau exclude, în mod corespunzător cu modificările dispoziţiilor legale, referitor la serviciile publice de transport local de persoane prin curse regulate.

Prezentul contract a fost semnat astăzi, \_\_\_\_\_\_\_\_\_, în trei exemplare, din care două pentru delegatar şi unul pentru delegant.

 **DELEGATAR**,  **DELEGANT**,

**ANEXE LA CONTRACT**

**Următoarele anexe vor constitui parte integrantă a contractului:**

Anexa nr. 1 - Legislația aplicabilă transportului public de călători

Anexa nr. 2 - Programul de transport

Anexa nr. 3 – Bunuri utilizate în cadru contractului

 Anexa nr. 4 - Indicatori de performanță ai Serviciului de transport public local de persoane prin curse regulate și modalitatea de calcul a penalităților

Anexa nr. 5 - Indicele de satisfacție a călătorilor

 Anexa nr. 6 - Metodologia de monitorizare și evaluare a programului de transport al delegantului

 Anexa nr. 7 - Modelele formularelor de decont pentru plata compensaţiei

 Anexa nr. 8 - Costuri eligibile incluse în calculul decontării Obligaţiei de serviciu public efective şi cerinţele privind contabilitatea separată

 Anexa 9 - metodologia de acordare a facilităților pentru transportul public local

 **Anexa nr. 1 la Contract**

**Legislaţia cu privire la transportul public local de călători**

|  |  |
| --- | --- |
| Nr. Crt | LEGISLAȚIA APLICABILĂ TRANSPORTULUI PUBLIC DE CĂLĂTORI |
| 1 | Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului, cu modificările și completările ulterioare; |
| 2 | Comunicarea Comisiei 2014/C 92/01 referitoare la orientări pentru interpretarea Regulamentului (CE) nr. 1370/2007 privind serviciile publice de transport feroviar și rutier de călători; |
| 3 | Regulamentul (CE) nr. 1071/2009 al Parlamentului European și al Comisiei de stabilire a unor norme comune privind condițiile care trebuie îndeplinite pentru exercitarea ocupației de delegant de transport rutier; |
| 4 | Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport; |
| 5 | Directiva 2009/33/CE a Parlamentului European și a Consiliului din 23 aprilie 2009 privind promovarea vehiculelor de transport rutier nepoluante și eficiente din punct de vedere energetic; |
| 6 | Standardul EN 13816 pentru Transporturi - Logistică și Servicii - Transporturi Publice de Pasageri - definirea, urmărirea și măsurarea calității serviciilor; |
| 7 | Legea serviciilor publice de transport persoane în unitățile administrativ-teritoriale nr. 92/2007, cu modificările și completările ulterioare; |
| 8 | Legea serviciilor comunitare de utilităţi publice nr. 51/2006, republicată, cu modificările și completările ulterioare; |
| 9 | Ordonanţa Guvernului nr. 27/2011 privind transporturile rutiere, cu modificările și completările ulterioare; |
| 10 | Ordinul ministrului transporturilor şi infrastructurii nr. 980/2011 pentru aprobarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, cu modificările și completările ulterioare; |
| 11 | Ordonanţa de Guvern nr. 19/1997 privind transporturile, republicată, cu modificările și completările ulterioare; |
| 12 | Ordonanţa de urgenţă a Guvernului nr. 195/2002 privind circulaţia pe drumurile publice republicată, cu modificările și completările ulterioare; |
| 13 | Ordonanţa de Guvern nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport; |
| 14 | Ordonanţa de Guvern nr. 97/1999 privind garantarea furnizării de servicii publice subvenţionate de transport rutier intern şi de transport pe căile navigabile interioare, republicată; |
| 15 | Ordonanța de Guvern nr. 37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, cu modificările și completările ulterioare; |
| 16 | Ordonanţa de Guvern nr. 26/2011 privind înfiinţarea Inspectoratului de Stat pentru Controlul în Transportul Rutier, cu modificările și completările ulterioare; |
| 17 | Ordinul ministrului transporturilor nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local; |
| 18 | Ordinul preşedintelui A.N.R.S.C. nr. 206/2007 pentru aprobarea Regulamentului-cadru de autorizare a autorităţilor de autorizare pentru serviciile de transport public local, cu modificările și completările ulterioare; |
| 19 | Ordinul preşedintelui A.N.R.S.C. nr. 207/2007 pentru aprobarea Regulamentului-cadru de acordare a autorizaţiilor de transport în domeniul serviciilor de transport public local; |
| 20 | Ordinul preşedintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane; |
| 21 | Hotărârea Guvernului nr. 38/2008 privind organizarea timpului de muncă al persoanelor care efectuează activități mobile de transport rutier, cu modificările și completările ulterioare; |
| 22 | Hotărârea Guvernului nr. 625/1998 privind organizarea şi funcţionarea Autorităţii Rutiere Romane, cu modificările și completările ulterioare; |
| 23 | Hotărârea Guvernului nr.1088/2011 privind organizarea şi funcţionarea Inspectoratului de Stat pentru Controlul în Transportul Rutier; |
| 24 | Ordinul ministrului transporturilor nr. 2133/2005 pentru aprobarea Reglementărilor privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică – RNTR 1, cu modificările și completările ulterioare; |
| 25 | Ordinul ministrului lucrărilor publice, transporturilor şi locuinţei nr. 211/2003 pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea - RNTR 2, cu modificările şi completările ulterioare; |

**Anexa nr. 2 la Contract**

**Programul de transport**

 Sunt descrise programele de transport pentru diversele grade de mobilitate pe teritoriul administrativ în cursul anului, astfel:

 **1.** Program normal - de la data de 02 ianuarie la 31 decembrie

 **2.** Program în zilele de sărbători legale - identic cu programele pentru zilele de sâmbătă – duminică.

 **3.** Pentru Traseul nr. 2 serviciul public de transport se va efectua în lunile decembrie- februarie și se va putea modifica, suspenda sau limita temporar programul de transport - prin acordul părților (funcție de cererea beneficiarilor de transport, nr. călători/alte cauze de forță majoră).

 **4.** Programul de transport pentru Traseul nr. 1 poate fi modificat cu acordul părților, prin act adițional la contractul de delegare.

Traseul 1 - PROGRAMUL DE TRANSPORT AL TRASEULUI NR. 1 SADOVA - PODUL BUCĂTARULUI – GRAFICUL DE CIRCULAȚIE

|  |
| --- |
| **Luni - Vineri**  **Traseul 1** |
| Plecări de la Podul Bucătarului spre Centru | Plecări din Centru spre Podul Bucătarului  | Plecări din Sadova spre Centru | Plecări din Sadova pod spre Centru | Plecări din Centru spre Sadova |
| 05:30 | 05:00 | 05:35 | 05:30 | 05:10 |
| 06:30 | 06:00 | 06:35 | 06:30 | 06:10 |
| 07:30 | 07:00 | 07:35 | 07:30 | 07:10 |
| 08:30 | 08:00 | 08:35 | 08:30 | 07:50 |
| 09:30 | 09:00 | 09:35 | 09:30 | 09:00 |
| 10:30 | 10:00 | 10:35 | 10:30 | 10:00 |
| 11:30 | 11:00 | 11:35 | 11:30 | 11:00 |
| 12:30 | 12:15 | 12:35 | 12:30 | 12:10 |
| 13:30 | 13:15 | 13:35 | 13:30 | 13:10 |
| 14:30 | 14:15 | 14:35 | 14:30 | 14:10 |
| 15:30 | 15:15 | 15:35 | 15:30 | 15:10 |
| 16:30 | 16:15 | 16:35 | 16:30 | 16:10 |
| 17:30 | 17:15 | 17:35 | 17:30 | 17:00 |
| 18:30 | 18:00 | 18:35 | 18:30 | 18:00 |
| 19:30 | 19:00 | 19:35 | 19:30 | 19:00 |
| 20:30 | 20:00 | 20:35 | 20:30 | 20:00 |



Traseul 2 - PROGRAMUL DE TRANSPORT AL TRASEULUI NR. 2 CENTRU – PÂRTIA DE SCHI RARĂU în lunile decembrie-februarie– GRAFICUL DE CIRCULAȚIE

|  |
| --- |
| **SAMBĂTĂ – DUMINICĂ** |
| Plecări spre PÂRTIA DE SCHI RARĂU | Plecări de la PÂRTIA DE SCHI RARĂU |
| 10:00 | 11:00 |
| 12:00 | 13:00 |
| 14:00 | 15:00 |
| 16:00 | 17:00 |

**Anexa nr. 3 la Contract**

**Anexa 3 – Bunuri utilizate de delegant în executarea Contractului**

**Anexa 3.1 – Bunuri de Retur**

 **Bunuri de retur** sunt bunurile puse la dispoziție de către delegatar către delegant în scopul executării Contractului, bunurile de natura domeniului public nou create sau existente și modernizate/dezvoltate cu subvenţii pentru investiţii de la bugetul local sau de stat, *precum şi* cele realizate de delegant în conformitate cu Programul de investiţii și care, la încetarea Contractului, revin de plin drept, gratuit și libere de orice sarcini, delegatarului;

|  |  |  |  |  |  |
| --- | --- | --- | --- | --- | --- |
| **Nr.crt.** | **Denumire bunuri mobile și imobile** | **Număr identificare** | **Valoare de inventar** | **Valoare amortizată** | **Valoarea rămasă la data de 01.01.2025** |
| 1 | Autobuz electric KARSAN tip E-ATA 12 | NLNC1ELL610000135 | 2.791.329,28 | 0,00 | 2.791.329,28 |
| 2 | Autobuz electric KARSAN tip E-ATA 12 | NLNC1ELL810000136 | 2.791.329,28 | 0,00 | 2.791.329,28 |
| 3 | Autobuz electric KARSAN tip E-ATA 12 | NLNC1ELLX10000137 | 2.791.329,28 | 0,00 | 2.791.329,28 |
| 4 | Autobuz electric KARSAN tip E-ATA 12 | NLNC1ELLX10000138 | 2.791.329,28 | 0,00 | 2.791.329,28 |

 Bunurile proprietate publică, aşa cum sunt prezentate în această anexă şi care sunt puse la dispoziţia delegantului spre a fi utilizate în cadrul prezentului Contract, sunt inventariate anual şi sunt înregistrate distinct, în afara bilanțului de către delegatar.

 Alte bunuri de retur : (....)

**Anexa 3.2 – Bunuri de Preluare**

|  |  |  |  |  |  |
| --- | --- | --- | --- | --- | --- |
| **Clasificare** | **Denumire bunuri mobile și imobile** | **Număr inventar la Delegant** | **Valoare de inventar** | **Valoare amortizată** | **Valoarea rămasă la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 **Bunuri de preluare** sunt bunurile care aparțin delegantului și care sunt utilizate de acesta în scopul executării Contractului. La încetarea Contractului, din orice cauză, delegatarul are dreptul de a dobândi bunurile de preluare, în schimbul plății către delegant în termen de 30 zile de la încetarea Contractului, a unei compensații egale cu valoarea rămasă neamortizată a bunurilor de preluare. Pe toată durata Contractului, delegantul își asumă obligația de a nu înstrăina bunurile de preluare, fără consimțământul prealabil scris al delegatarului;

**Anexa 3.3 – Bunuri Proprii ale delegantului**

Inventarul bunurilor proprii ale delegantului la data de .../.../........

|  |  |  |  |  |  |
| --- | --- | --- | --- | --- | --- |
| **Clasificare** | **Denumire bunuri mobile și imobile** | **Număr inventar**  | **Valoare de inventar** | **Valoare amortizată** | **Valoarea rămasă la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Bunuri proprii** sunt bunurile care aparţin delegantului şi care sunt utilizate de către acesta în scopul executării Contractului, pe durata acestuia, cu excepția celor prevăzute în Anexa 3.2 de mai sus. La încetarea Contractului, din orice cauză, bunurile proprii rămân în proprietatea delegantului.

**Anexa 3.4** – Proces-verbal de predare-preluare a bunurilor puse la dispoziție

Procesul – verbal cuprinde inventarul, fizic și valoric, al tuturor bunurilor publice puse la dispoziția delegantului de către delegatar pentru prestarea Serviciului public de transport persoane.

Părțile:

U.A.T.CÂMPULUNG MOLDOVENESC în calitate de lider de asociere a ASOCIAȚIEI DE DEZVOLTARE INTERCOMUNITARĂ (ADI),,*ECO-TRANSPORT CÂMPULUNG MOLDOVENESC-SADOVA*"

şi

 Societatea \_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_ nr. \_\_\_\_, bl.\_\_\_\_\_, ap.\_\_\_\_\_\_,judeţul\_\_\_\_\_\_\_\_\_\_,

Având în vedere că, la data de \_\_\_\_\_\_\_\_\_\_, Părțile au semnat Contractul de delegare a gestiunii serviciului de transport local de călători pe raza localităților Câmpulung Moldovenesc - Sadova și au convenit semnarea prezentului Proces verbal, în condițiile de mai jos.

Prin semnarea prezentului proces verbal delegatarul predă, iar delegatul primește bunurile proprietate publică, obiect al contractului de delegare (de retur), din Anexa 3.1 – Bunuri de retur, cu scopul de a-i da posibilitatea delegatului de a prelua și presta serviciile în conformitate cu prevederile contractului și anexelor la contract.

Delegantul primește dreptul de deținere exclusivă și dreptul de folosință pe durata contractului asupra bunurilor înscrise în Anexa 3.1 – Bunuri de retur la contract, dar nu și dreptul de proprietate asupra acestora.

Delegatarul, prin prezenta, declară că deține în proprietate bunurile înscrise în Anexa 3.1 – Bunuri de retur și predate Delegatului prin prezentul proces verbal, și că acestea nu fac obiectul unui litigiu, revendicări sau altor acțiuni împotriva acestora.

Prezentul proces verbal a fost semnat astăzi, \_\_\_\_\_\_\_\_\_\_\_\_, în 2 exemplare originale, câte unul pentru fiecare parte.

**DELEGATAR**,  **DELEGANT**,

 **Anexa nr. 4 la Contract**

**Indicatori de performanţă ai serviciului şi modalitatea de calcul al penalităţilor**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Indicatori** | **Descriere****mod de calcul, pentru o lună** | **Mod****transport**  | **Parametru** | **Pondere indicator****(din total 100%)** | **Nivel****parametru înregistrat** | **Garanția de bună execuție** **(G)** |
| **U.M** | **Nivel maxim permis lunar fară penalizare** |  |  | **Valoare G****(lei)****.............** |
| **Reținere din G** |
| **0** | **1** | **2** | **3** | **4** | **5** | **6** | **7** | **8=((7-5) x 6 x G** |
| **1** | **Curse neregulate din culpa Delegantului** | **Procent curse neregulate din total curse** | **Autobuz** | **%** | **5** | **15** |  |  |
| **2** | **Curse neefectuate din culpa Delegantului** | **Procent curse neefectuate din total curse** | **Autobuz** | **%** | **5** | **20** |  |  |
| **3** | **Trasee neefectuate/anulate din culpa Delegantului pentru o durată mai mare de 24 ore** | **Procent trasee neefectuate/anulate din total trasee atribuite** | **Autobuz** | **traseu** | **1** | **20%** |  |  |
| **7** | **Sancțiuni și penalități**  | **Cuantumul sancțiunilor și penalităților plătite de Delegant pentru nerespectarea condițiilor de calitate și de mediu privind desfășurarea transportului** | **Autobuz** | **lei** | **3.000** | **5%** |  |  |
| **8** | **Respectarea prevederilor legale** | **Numărul abaterilor de la prevederile legale constatate și sancționate de personalul împuternicit** | **Autobuz** | **Nr.** | **3** | **20%** |  |  |
| **9** | **Accidente in trafic** | **Numărul accidentelor in trafic din vina personalului propriu al Delegantului** | **Autobuz** | **Nr.** | **5** | **20%** |  |  |

 NOTĂ:

* Pentru a verifica îndeplinirea indicatorilor şi pentru a monitoriza executarea Contractului, va fi implementat un sistem de control şi management al traficului autobuzelor.
* Delegatarul va stabili valoarea garanţiei de bună execuție din care se vor reține penalitățile aferente neîndeplinirii indicatorilor de performanță și alte sume datorate de delegant în baza prezentului Contract. Această Garanție anuală este baza de calcul pentru calculul penalităților pentru neîndeplinirea indicatorilor de performanță. Fiecărui indicator îi este alocat un coeficient, un prag sub care penalizarea nu se aplică, şi, în funcţie de acest coeficient, o valoare maximă a garanţiei aferentă indicatorului, calculată din valoarea totală a garanției. Deducerile din fiecare indicator vor fi calculate ca procent din deducerile maxime, proporţional cu punctele de penalizare, dacă acestea depăşesc pragul maxim stipulat. În cazul în care punctele de penalizare ale unui indicator depăşesc valoarea maximă stipulată, garanţia reţinută pentru acel indicator va fi limitată la valoarea sa maximă, însă punctele care depăşesc valoarea maximă vor fi înregistrate ca încălcări ale Contractului de către delegant şi pot duce la rezilierea unilaterală a Contractului.

**Anexa nr. 5 la Contract**

**Indicele de satisfacție a călătorilor**

 Indicele de satisfacție a călătorilor se evaluează după următoarea procedură:

1) Delegatarul organizează şi finanţează evaluări anuale ale indicelui de satisfacție a călătorilor;

2) Evaluarea este încredințată unor terțe persoane independente, care efectuează studii privind gradul de satisfacție al călătorilor pe bază de chestionare şi sondaje;

3) Metodologia pentru efectuarea studiului şi calcularea indicelui privind gradul de satisfacție al călătorilor se realizează după cum urmează:

i. Metodologia trebuie să fie conformă cu cerinţele incluse în Standardul SR EN 13816:2003 Transport. Logistică şi servicii. Transport public de călători. Definirea calităţii serviciului, obiective şi măsurare.

ii. Indicatorii de performanță stabiliţi în Anexa 4 se pot utiliza ca bază pentru chestionar pentru a efectua studiul de evaluare a gradului de satisfacție a călătorilor. Pot fi totodată adăugaţi şi alţi indicatori relevanţi pentru evaluarea calitativă a serviciilor, precum curățenia vehiculului, comportamentul angajaților Delegantului, siguranţa percepută, etc.. Chestionarul are ca scop principal compararea indicatorilor de calitate oferiţi şi a indicatorilor de calitate percepuți de călători.

iii. Rezultatul final al studiului include un procent de călători mulţumiţi datorită performanţei indicatorilor cheie stabiliţi în Anexa 4, şi un număr de pasageri nemulţumiţi prin compararea cărora se poate identifica gradul de satisfacţie a aşteptărilor acestora.

iv. După finalizarea analizei comparative a gradului de satisfacţie a călătorilor derivat din studiul efectuat și indicatorii de performanță și calitate oferiți, evaluați de către Delegatar, aceasta împreună cu Delegantul trebuie să elaboreze planuri de măsuri pentru îmbunătăţirea calităţii transportului public.

Noile planuri pentru îmbunătăţirea calităţii transportului public pot viza schimbarea valorilor vizate ale indicatorilor cheie și revizuirea Programului de Transport pentru anul următor.

 Indicele de satisfacție a călătorilor nu va fi considerat indicator de performanță și prin urmare nu poate intra in calcul penalităților. Pentru o determinare corectă a evoluției gradului de satisfacție, primul sondaj va fi efectuat la începutul derulării contractului și va reprezenta reper pentru viitoarele sondaje de evaluare a indicelui de satisfacție a călătorilor.

 **Anexa nr. 6 la Contract**

**Metodologia de monitorizare şi evaluare a programului de transport**

1. Principii

1) Prezenta metodologie defineşte principalii parametri care determină performanţa Delegantului în cadrul Programului de Transport.

2) Delegatarul va monitoriza și evalua prestația Delegantului în cadrul Programului de Transport prin mecanismul următor:

a) Sistem Automat de Management şi Control al Serviciilor de Transport;

b) Sondaje complete efectuate în mod regulat referitor la calitatea serviciilor. Delegatarul va elabora și implementa sondaje de control periodice privind serviciul public de transport, prin care se vor aduna informaţiile necesare pentru monitorizarea și evaluarea Programului de Transport.

3) Baza de date STI conţine următoarele specificaţii privind liniile de transport public, prin care este controlată prestarea Programului de Transport:

a) Descrierea traseelor, cu staţiile de plecare, intermediare şi terminus, pe fiecare direcţie de circulaţie;

b) Toate vehiculele care circulă pe trasee;

c) Orarul fiecărui vehicul în stația de plecare, în stațiile intermediare și în stația terminus pe linia stabilită.

4) Raportarea și evaluarea prestării Programului de Transport se face prin intermediul indicatorilor prevăzuţi la punctul 6.

5) Indicatorii de raportare a prestării Programului de Transport se comunică Delegatarului de către Delegant.

6) Indicatorii – cheie pentru raportarea prestării Programului de Transport sunt cursele şi categoria parcursului în kilometri. Cursele sunt evaluate după cum urmează:

I. Curse regulate.

II. Curse neregulate din culpa Delegantului.

III. Curse neregulate fără culpa Delegantului.

IV. Curse neefectuate fără culpa Delegantului.

V. Curse efectuate parţial fără culpa Delegantului.

VI. Curse neefectuate din culpa Delegantului.

 În baza evaluării călătoriei prin intermediul indicatorilor prevăzuţi la pct. 6) din prezenta Anexă şi criteriilor din cadrul acestei metode, se stabileşte categoria traseului în kilometri.

 Modul de evaluare a tipurilor de curse conform condiţiilor prevăzute la pct. 6), este următorul:

I. O cursă regulată este o cursă care:

a) Este prestată în mod regulat atunci când se iniţiază de la o staţie de plecare respectând orarul aprobat, circulaţia are loc de-a lungul unui traseu prestabilit, oprindu-se în toate staţiile situate de-a lungul traseului.

b) Sau, este considerată a fi regulată şi este evaluată ca atare în oricare din următoarele cazuri:

i) în următoarele condiţii, recunoscute de către Delegatar prin intermediul STI, atunci când este funcţional:

(1) Circulaţia vehiculului se desfăşoară conform rutei și programului stabilit, cu o abatere de până la 2 (două) minute pentru cel mult 50 (cincizeci) % din staţii.

(2) Pentru restul de 50 (cincizeci) % din staţii abaterea este de până la 4 (patru) minute.

Plecarea în avans dintr-o staţie înainte de ora stabilită în orarul traseului nu este admisă.

ii) Din lipsa indicaţiilor privind circulaţia pentru o parte a călătoriei ca urmare a intrării într-o zonă de tăcere radio şi a unui element defect al echipamentului de la bord.

iii) Din cauza unei disfuncţionalităţi a unui dispozitiv de la bord în timpul circulaţiei şi nici o indicaţie de circulaţie a vehiculului de-a lungul traseului de până la 120 de minute, dar nu mai mult de o tură pe linia respectivă. Când tura pe linie este de peste 120 de minute, vehiculul sau dispozitivul de la bord este schimbat la prima staţie de destinaţie de pe traseu sau în autobază.

iv) Plecarea dintr-o staţie sau un punct de schimb iniţiale, cu o întârziere de până la 5 (cinci) minute pentru liniile urbane şi până la 10 (zece) minute pentru liniile suburbane din programul aprobat, care este compensată până ajunge la jumătatea traseului.

v) Urmând instrucţiunile furnizate de o persoană desemnată de către municipalitate sau de către autorităţi cum ar fi Inspectoratul de Stat pentru Controlul Traficului Rutier, Poliţia Rutieră, etc. prin completarea formularului necesar sau într-un mod operaţional (prin intermediul unui post de radio sau un dispozitiv de la bord).

vi) În cazul în care apare o abatere de la traseu printr-un ordin, coordonat cu Delegatarul.

II. O cursă neregulată din culpa Delegantului este o cursă care se efectuează, însă:

a) nu respectă orarul traseului , cu abatere mai mare decât cea admisă la clauza I lit.b) pct. (i);

b) are o abatere de la traseu, fără omiterea vreunei staţii, dar fără un ordin coordonat cu Delegatarul;

c) are o întârziere mai mare la plecare decât cea admisă la clauza I lit. b) pct. (iv).

III. O cursă neregulată fără culpa Delegantului este considerată astfel în următoarele cazuri:

a) la o abatere de la orarul traseului peste limita admisă, datorată unuia dintre motivele indicate la clauza IV sau V ;

b) la schimbarea unui vehiculul care are ca efect o întârziere de până la 6 (şase) minute faţă de ora de sosire. O întârziere mai mare de 6 (şase) minute este permisă numai cu acordul Delegatarului.

IV. O cursă neefectuată fără culpa Delegantului este o călătorie care nu a putut fi efectuată de către Delegant pentru unul din următoarele motive enumerate în mod exhaustiv:

a) impedimente în trafic datorate traficului intens, care au făcut imposibilă prestarea serviciului de transport planificat conform orarului;

b) semafoare nefuncţionale şi semafoare cu regim special de funcţionare;

c) drumuri necurăţate de zăpadă şi/sau cu polei;

d) suprafaţa drumului este într-o stare proastă, împiedicând circulaţia transportul public urban în condițiile tehnice, de siguranță și de confort stabilite;

e) zone inundate pe parcursul traseelor;

f) mitinguri, manifestări, precum şi evenimente permise şi/sau efectuate printr-un ordin al Entității Contractante;

g) ca urmare a comunicării de către Delegatar a unei perioade de așteptare în efectuarea călătoriei.

V. O cursă efectuată parţial fără culpa Delegantului este o cursă care nu a putut fi executată în mod corect din cauza unuia din următoarele motive:

a) accident de circulaţie rutier fără culpa Delegantului împiedicând astfel circulaţia;

b) accidente de circulaţie rutiere, cu îngreunarea sau împiedicarea circulației;

c) un vehicul oprit sau parcat în mod necorespunzător, pe traseul de deplasare alocat în mod normal transporturi public, împiedicând astfel circulaţia;

d) lucrări de reparaţii în regim de urgenţă fără ordin din partea Delegatarului;

e) acte de vandalism într-un vehicul, cu informarea Delegatarului de către Delegant în termen de 60 de minute;

f) călători pentru care s-a solicitat intervenția echipajelor de urgență;

g) la intervențiile organelor de control în trafic, de apărare sau ordine publică:

h) impedimente în trafic datorate fluxului de trafic intens, ceea ce conduce la nerespectarea orarului din Programul de Circulație.

VI. O cursă neefectuată din culpa Delegantului este o cursă în care vehiculul:

1. circulă cu un dispozitiv de bord nefuncţional sau Delegantul nu a respectat măsurile de conformare dispuse de Delegatar pentru asigurarea funcţionării dispozitivului de bord al vehiculului;
2. se abate de la traseu, fără a se afla într-una din situațiile prevăzute la Clauzele IV și V sau fără aprobarea Delegatarului;
3. nu oprește în una sau mai multe staţii pentru a permite îmbarcarea/debarcarea călătorilor;
4. este implicat într-un accident de circulație cu alt vehicul al Delegantului.

**Anexa nr. 7 la Contract**

Modelele formularelor de decont pentru plata compensaţie

 **Anexa 7.1 - Raport Lunar de Constatare**

Raport Lunar de Constatare

Luna: ........ Anul: .........

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Nr. | Concept | Valoare |

|crt.| | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| I | Cheltuieli totale CE (la nivelul cheltuielilor totale | |

| | din structura pe elemente de cheltuieli a tarifului | |

| | mediu ofertat/aplicat) | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| II | Profit rezonabil Pr (...% din CE) | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| III| Venituri totale V, din care: | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| | Venituri din vânzări de Titluri de călătorie | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| | Alte venituri | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| IV| Compensaţia C lunară (I + II - III), din care: | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

| | Diferenţe de tarif, inclusiv asociate gratuităţilor | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_|

Delegantul va anexa documente justificative detaliate pentru fiecare rând din Nota Lunară de Constatare.

**Anexa 7.2 - Raport Anual de Constatare**

 Calculul compensaţiei pentru prestarea Serviciilor publice de transport în anul .......

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Nr. | Concept | Specificaţie/|

|crt.| | Valoare |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| I | TOTAL COMPENSAŢIE ANUALĂ PLĂTITĂ C1 (pe baza | |

| | Compensaţiilor lunare calculate conform anexei 7.1), | |

| | din care: | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Diferenţe de tarif, inclusiv asociate gratuităţilor | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Venituri anuale din Serviciul public de transport, din | |

| | care: | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Venituri din vânzări de Titluri de călătorie | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Alte venituri | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| II | TOTAL VENITURI AUDITATE | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Costuri anuale asociate Obligaţiilor de serviciu | |

| | public, din care: | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Cheltuieli directe asociate Serviciului public de | |

| | transport | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Cheltuieli indirecte, generale şi administrative | |

| | asociate Serviciului public de transport | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Cheltuieli cu vânzarea Titlurilor de călătorie | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | Cheltuieli financiare aferente implementării | |

| | investiţiilor solicitate de Delegatar | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

|III | TOTAL CHELTUIELI AUDITATE | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| IV | Profit rezonabil Pr | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| V | TOTAL COMPENSAŢIE ANUALĂ C2 (III + IV - II) (pe baza | |

| | cheltuielilor şi veniturilor înregistrate în | |

| | contabilitate şi auditate) | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

| | DIFERENŢA CARE VA FI PLĂTITĂ DE CĂTRE DELEGANT | |

| | delegatarului (I-V), în cazul în care | |

| | C1 > | C2 | |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|

| | DIFERENŢA CARE VA FI PLĂTITĂ DE CĂTRE DELEGATAR

 |Delegantului (V - I), în cazul în care C1 < C2 | |

|\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|

 **ANEXA 8 la Contract**

**Costuri eligibile incluse în calculul decontării obligaţiei de serviciu public efective şi cerinţele privind contabilitatea separată**

 Delegantul poate desfăşura şi alte activităţi, servicii de transport sau activităţi conexe care au legătură cu Serviciul public de transport în următoarele condiţii:

 a) activităţile respectă legislaţia respectivului domeniu de activitate;

 b) activităţile nu generează costuri asociate Serviciului public de transport călători şi nu afectează în niciun fel prestarea acestuia;

 c) activităţile conexe prestate către terţi îşi acoperă în întregime costurile din veniturile colectate de la aceştia;

 d) activităţile respectă mediul concurenţial.

 Delegantul va ţine evidenţă contabilă separată pentru fiecare contract de delegare a gestiunii serviciului public de transport în parte, precum şi pentru alte activităţi şi servicii care generează costuri sau venituri indirecte şi nu sunt asociate Serviciului public de transport, în funcţie de normele contabile şi fiscale în vigoare.

Principiile privind evidenţa contabilă separată pentru costurile eligibile înregistrate sunt:

 1) principiul costului total alocat, în cazul în care costul poate fi atribuit total Serviciului public de transport, precum costurile directe cu personalul, amortizarea, materiale, servicii efectuate de terţi, inclusiv serviciul datoriei societăţii care au legătură cu Serviciul public de transport;

 2) principiul repartizării costului, în cazul în care un anumit cost nu poate fi atribuit total Serviciului public de transport, precum cheltuielile indirecte, cheltuielile generale şi administrative ale societăţii sau alte cheltuieli aferente mai multor moduri de transport.

 Defalcarea pe moduri de transport a unor cheltuieli pentru care înregistrarea contabilă primară diferenţiată nu este posibilă se poate face prin utilizarea unei chei de repartizare în funcţie de ponderea numărului de vehicule în exploatare aferent fiecărui mod de transport din total vehicule exploatate de Delegant.

 Costul energiei electrice va fi identic la toate staţiile de încărcare ale autobuzelor.

 Costurile rezultate din în urma prestării Serviciului public de transport călători, constând în penalităţi, amenzi, provizioane, avarieri ale mijloacelor de transport sau alte cheltuieli neprevăzute, datorate neglijenţei în exploatarea infrastructurii de transport nu se iau în calculul la stabilirea compensaţiei.

 Înainte de data de 01.04 a fiecărui an, delegantul va furniza delegatarului un raport anual pentru anul calendaristic anterior, inclusiv situaţiile financiare certificate conform legislației învigoare.

 Raportul anual trebuie sa conţină următoarele rapoarte specifice:

 a) Bilanţul contabil şi anexele la acesta

 b) Raportul de gestiune al administratorilor

 c) Raportul auditorului ce a efectuat auditul tehnico-economic

 d) Raportul privind inventarierea patrimoniului

 e) Raportul privind realizarea investiţiilor prevăzute în anexele la contract

 f) Situaţia veniturilor

 g) Situaţia amortizării

 h) Situaţia costurilor directe

 i) Situaţia costurilor indirecte

 j) Numărul angajaţilor şi costurile de muncă

**ANEXA 9 la Contract**

**Metodologia de acordare a facilităților pentru transportul public local**

 UAT-urile membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova” acordă facilități prin subvenționarea transportului public local pentru următoarele categorii de persoane, astfel:

1. Elevii din cadrul unităţilor de învăţământ preuniversitar acreditat/autorizat.

 Gratuitatea la serviciile publice de transport public local, este asigurată de unitatea administrativ-teritorială de pe raza căreia funcţionează unitatea de învăţământ la care este înscris elevul.

 Se asigură elevilor , deplasarea gratuită de la domiciliu la unitatea de învăţământ şi înapoi prin emiterea de carduri care se alimentează lunar cu un număr de călătorii egal cu numărul de zile lucrătoare (dus- întors), pe toată durata anului școlar.

 Titlurile de călătorie gratuite pentru elevi se eliberează nominal de către delegant în baza confirmării/validării calității de elev.

 Delegantul va întocmi lunar decontul pentru titlurile de călătorie emise elevilor, după modelul:

Operator transport:

Nr ./data

*Decont privind transportul local de elevi aferent lunii........... anului...... conform Legii nr. 198/2023*

|  |  |  |  |  |
| --- | --- | --- | --- | --- |
| Nr. crt. | UAT unde se află unitatea de învățământ | Nr. elevi transportați | Nr. călătorii | Valoare (lei) cu TVA |
|  |  |  |  |  |

Operatorul de transport răspunde de păstrarea deconturilor şi a documentelor primare în baza cărora s-au întocmit deconturile, conform legii.

 Delegantul emite facturi de decontare lunare a transportului elevilor, care vor fi însoțite de situația care cuprinde lista nominală a elevilor care beneficiază de transport:

*Situație lunară.............anul.....*

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Nume Prenume | Adresa domiciliu | Act identitate/Adeverintă școlară | Nr. zile/călătorii | Traseul | Unitate de învățământ |
|  |  |  |  |  |  |  |

 **B**. Categorii persoane speciale - care conform legislației în vigoare beneficiază de gratuități (veteranii şi văduvele de război, foştii deţinuţi politici, eroii şi răniţii Revoluţiei, persoanele cu dizabilități şi însoţitorii acestora, cetăţenii de onoare) a căror domiciliul se află pe raza UAT-ului, iar prin hotărâri ale consiliilor locale se asigură subvenția transportului public local.

 Categoriile speciale vor beneficia de carduri care se vor alimenta lunar cu un număr de maxim 15 călătorii dus-întors sau 30 de titluri de călătorie.

 Delegantul emite facturi de decontare lunare a transportului pentru aceste categorii speciale UAT-urilor de domiciliu, facturi fiind însoțite de situația care cuprinde lista nominală a celor care beneficiază de transport.

*Situație lunară.............anul.....*

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Nume Prenume | Adresa domiciliu | Act juridic justificativ | Nr. călătorii | Valoare (lei) cu TVA | UAT de domiciliu |
|  |  |  |  |  |  |  |

 Întocmit:

Asociaţia de dezvoltare intercomunitară (ADI)

 „Eco-transport Câmpulung Moldovenesc -Sadova”

|  |  |
| --- | --- |
| **Preşedinte de ședință,** | **Secretar general municipiu,****Erhan Rodica** |